«Сувсоз» ДУК раҳбари ўзгарди\n16.05.2018 10:30 0 1510\nТошкент шаҳар ҳокимлигида Ўзбекистон Республикаси Бош вазири бошчилигида йиғилиши бўлиб ўтгани ҳақида хабар берган эдик.\nУшбу йиғилишда Мирҳидоятов Тоҳир Шарапович «Сувсоз» давлат унитар корхонаси бошқарувчиси лавозимига тайинланди.\nЭслатиб ўтамиз, бунга қадар Т.Мирҳидоятов «Тошкент агро захира хизмат» давлат унитар корхонаси директори лавозимида ишлаган.\nМаълумот учун, у 1960 йилда Тошкент шаҳрида туғилган. Тошкент темир йўл муҳандислари институтини 1982 йилда тамомлаган. 2003-2012 йилларда «Сувсоз» давлат унитар корхонаси бошқарувчиси, 2012-2015 йилларда Қурилиш ва инвестиция дастурлари департаменти бошлиғи, 2015-2017 йилларда Тошкент шаҳар Чилонзор тумани ҳокими лавозимларида ишлаган.\nШунингдек, йиғилишда Каримов Феруз Фарҳодович Тошкент шаҳар ҳокимлиги ташкилий назорат гуруҳи раҳбари лавозимига тайинланди. Бу ҳақда ҳокимлик ахборот хизмати хабар берди.\nЭслатиб ўтамиз, бунга қадар Ф.Каримов Тошкент шаҳар ҳокимлиги ташкилий назорат гуруҳи бош мутахассиси лавозимида ишлаган.\nМаълумот учун, у 1987 йил Тошкент шаҳрида туғилган. Тошкент ислом университетини 2008 йилда тамомлаган. 2008-2009 йилларда Олий Мажлиси Сенати девонининг моддий-техника таъминот бўлими техниги, 2011 - 2017 йилларда Тошкент шаҳар ҳокимлиги ташкилий назорат гуруҳи 1-тоифали мутахассиси лавозимларида ишлаган.


Йилдирим Боязиднинг бухоролик куёви | Azon.uz - Ахборот-таҳлилий портал\n1657 20:30 30.10.2020\nАмир Султон Бурсага келганида Йилдирим Боязидхон Можор (Венгрия) қўшинига қарши жанг қиларди. Душман қўшини Усмонли лашкарларига кучли зарба ва талофат етказарди. Бу аснода бир ёш йигит ярадорларнинг ярасини боғлар, баъзан эса қўлларини очиб, дуо қиларди. Билагидан яраланган Боязидхоннинг бу йигитга нисбатан қалбида бир яқинлик, илиқлик пайдо бўлди. Ёнига бориб “Менинг ҳам билагимда яра бор”, дейиши билан бу йигит чўнтагидан бир дастрўмол олиб: “Султон ҳазратлари, ижозатингиз билан ярангизни бу дастрўмол билан боғлайин”, дейди.\nҲинди Султон бу чорасизликдан қийналиб, дуолар қилди. “Қизиқ, Амир Бухорий бу ҳодисалардан хабардормикан?..” дер эди. Ким орқали ва қандай хабар юборишни ўйлади. Ниҳоят, ўзи каби боадаб ва боҳаё хизматкорига тушини айтиб берди ва бу ҳақда бориб Амир Султонга гапиришини айтди. Хизматкор келиб, бу борада Амир Султонга хабар етказганида у: “Бу ҳол бизга ҳам маълумдир. Бу никоҳ Аллоҳнинг хоҳиш-иродаси... Вазиятни Ҳинди Султонга етказинг...”, – деди. Шундан сўнг Амир Султон совчилар юбориб султон қизининг қўлини сўради...\n10 19:30 01.12.2020\n152 19:05 01.12.2020\n698 18:35 01.12.2020\n160 18:10 01.12.2020\n365 17:35 01.12.2020\n64 17:05 01.12.2020


Намозхонлар Альцгеймер касаллигига дучор бўлмайдилар\nАльцгеймер касаллиги мия функциясининг сўниши аломатларидан биридир. Бу касалликка чалинган одам худди ёш боладек бўлиб қолади. Бемор бўлиб ўтган воқеаларни эслаб қололмайди, қайси кунлигини, ҳафталигини, ўзининг ёши, турар жойини билмайди. Энг ёмони, бемор яқинларини, ҳатто аёли, ўғил-қизларини танимай қолади. Одамлар билан мулоқот қилиш қобилиятини йўқотади. Оддий ишларнинг қандай бажарилишини билмайди.\nКасаллик ривожланиб бориши билан чалкашишлик, таъсирчанлик ва агрессивлик, кайфият ўзгариши каби симптомлар намоён бўла бошлайди, гапириш ва айтилган гапни тушуниш қобилияти бузилади, узоқ муддатли хотиранинг йўқолиб бориши кузатилади, онгнинг сусайиб бориши билан бемор ишдан, харакатдан қолади. Организм фаолиятининг борган сари йўқолиб бориши ўлимга олиб боради.\nОлимлар олиб борган тадқиқотларнинг натижасига кўра, беш маҳал намозни адо этиш Альцгеймер касаллигининг ривожланиш хавфини ва хотиранинг заифлашини 50 фоизга камайтириши аниқланди. Хужуъ-хузу билан адо этилган намоз қон томирлари тизимида қон айланишини яхшилайди, танага куч-қувват бағишлайди. Тадқиқотда жами 65 ёшдан ошган 892 нафардан ортиқ киши иштирок этди.\nДаврон НУРМУҲАММАД тайёрлади\nДругие материалы в этой категории: « Шарафли бурч\tАллоҳ таолонинг ҳар бир исми шифодир »


18 июль, 2020, 19:00\nТеглар:Реал | Арсенал | Ла Лига | АПЛ | А Серия | Карим Бензема | Серхио Рамос | Милан | Ювентус | Аталанта\nУшбу ҳафтада ўз позициясида энг яхши ҳаракат қилган футболчиларни эътироф этишга ҳаракат қиламиз.\nМураббий: Брендан Рожерс\n«Тоттенхэм», «Челси», «Вулверхэмптон»… Ушбу жамоаларни кетма-кет мағлубиятга учратган ҳолда «Кинг Пауэр Стэдиум»га ташриф буюрган «Шеффилд» чиндан ҳам хавфли эди. «Лестер» эса ушбу қийин рақибга қарши баҳсда идеал ўйин намойиш эта олди. Ушбу ғалаба эвазига Брендан Рожерс шогирдлари 4-поғонада қоладиган бўлди. Бундан ташқари, еврокубоклар йўлидаги рақибини бевосита ўйиндан чиқарди.\nШимолий ирландиялик мутахассис муҳим беллашувга 3-4-3 схемасини ташлади. Бизнинг рамзий терма жамоамиз ҳам ушбу тактик чизма устига қурилади.\nДарвозабон: Эмилиано Мартинес\n«Ливерпуль» мағлубиятга учраган бўлса-да, аслида етарлича вазиятлар ярата олди. Биргина вазиятда Эмилиано ожиз қолди: 5 метр масофадан берилган Маненинг зарбасини қайтариш ростдан ҳам мушкул эди. Учрашув мобайнида эса аргентиналик посбон 7 бор дарвозасини яққол голдан асраб қолди. «Албиселеста» дарвозабон масаласини ўйлаб кўриши керак: миллий чемпионатда ҳаракат қиладиган Арманими ёки «Арсенал» дарвозасини «Ливерпуль»нинг даҳшатли ҳужум триосидан ҳимоя қила олган Мартинесми?!\nМарказий ҳимоячи: Эзри Нгойо\n«Астон Вилла» жон жаҳди билан премьер-лигада қолиш учун курашяпти. «Эвертон»га мағлуб бўлган тақдирда жамоа чемпионшипнинг келгуси мавсумига тайёргарликни бошлайверса ҳам бўларди. Нгойо ҳужумчилар вазифасини бўйнига олиб, «ирисчилар» дарвозасини ишғол қилишга муваффақ бўлганди. Бироқ якунда барибир ҳисоб тенглашди. Аммо ўша куни «Астон Вилла» ҳимояси яхши ҳаракат қилди.\nМарказий ҳимоячи: Серхио Рамос\n«Реал» ушбу ҳафтада 34-чемпионликни нишонлади. Серхио Рамос атрофига қурилган жамоа Испания майдонларида ўз сўзини айтди. «Вильяреал»ни чемпионлик ўйинида таслим этиш осон бўлмади. Айниқса, сўнгги дақиқаларда «сариқ сувости кемаси» ўзида қўшимча куч топиб, кетма-кет ҳужумлар уюштирди. Мана шундай оғир вазиятда Рамос бошлиқ мадридликлар ҳимояси метин ирода намойиш эта олди. Аслида, «Барса» у томонда «Осасуна»га имкониятни бой берди. Аммо кимнингдир мағлубияти важидан эмас, ўз ғалабаси туфайли чемпионликни нишонлаш барибир бошқача.\nМарказий ҳимоячи: Бремер\n«Торино» жорий мавсум таркибида бир қатор кучли футболчилар бўлишига қарамай, элитада қолиш учун курашяпти. «Женоа»га қарши принципиал ўйинда муҳим ғалаба қўлга киритилди. Биринчи таймда Бремер томонидан киритилган гол генуяликларни олдинга боришга мажбур қилди. Рақиб ҳужумларига яхши тўсиқ вазифасини ўтаган туринликлар ҳимояси кейинчалик ўйин якунида ғалабани мустаҳкамлаб олди. «Женоа» гол ўтказиб юборгандан кейин тинимсиз ҳужум уюштириб, ҳолдан тойганди.\nТаянч ярим ҳимоячиси: Деклан Райс\nПремьер-лигада қолиш учун ўтказилган энг муҳим ўйинлардан бирида «Вест Хэм» «Уотфорд» масаласини биринчи таймдаёқ ҳал қилди. Англиялик ёш иқтидор эгаси ушбу баҳсда ҳар қайси позицияда кўзга ташланди. Таянч ярим ҳимоячилари одатда, Райс каби меҳнаткаш бўлиши бор гап. 21 ёшли футболчи эса ўзига юклатилган масъулиятни аъло даражада бажаришдан ташқари, биринчи бўлим якунида барчасига нуқта қўйувчи голни киритди.\nЧап қанот ярим ҳимоячиси: Давид Сильва\nКетиши олдидан яхши таассуротларни янада кўпроқ қолдириш мақсадида испаниялик футболчи жуда чиройли ўйин намойиш этмоқда. Бу турда ҳам биттадан гол ва ассистни ўз ҳисобига ёздириб қўйган Давид Сильва учун «Сити»даги даври дақиқа сайин ниҳоясига етиб бормоқда.\nЎнг қанот ярим ҳимоячиси: Хакан Чалханўглу\n«Милан» қайта уйғониш арафасида тургандек кўринмоқда. Пиоли миланликлар қалбига ўт ёқиб кетяпти. Туркиялик футболчи ҳам жамоани ортидан эргаштира оляпти. Ральф Рангник немис фалсафасини «россонерилар»га сингдира олиши ҳақидага гаплар келажакка нисбатан умид уйғотади. Олмон мураббийи жамоасида ҳам Хакан муҳим фигура бўла олиши аниқ.\nҲужумкор ярим ҳимоячи: Марио Пашалич\n«Аталанта» энди чемпионликни кўзлаяпти. Амалдаги 8 карра чемпионни адабини берган бергамоликлар улардан ололмаган 3 очко аламини «Брешия»га сочди. Хорватиялик хавбек эса ушбу баҳсни бенефисига айлантириб юборди. Хет-трик уни жамоасининг кўп сонли тўпурарлари сафига олиб чиқди. Чемпионат якунланишига 5 тур қолганда «Аталанта» 93 та гол уришга эришди. Бу борада энг яхши кўрсаткич 100 та гол урган «Бавария»да.\nЧап қанот ҳужумчиси: Маркус Рэшфорд\nАнглия терма жамоаси аъзосининг энг катта муаммоси барқарор эмаслигида. Бир ўйинда фантастик ҳаракат қилган Рэшфордни келгуси баҳсда майдондан топа олмайсиз. Якунига етган турда ундан самаралироқ ҳаракат қилган чап қанот вакилини АПЛ, Ла Лига ёки А Сериядан топа олмадик.\nЎнг қанот ҳужумчиси: Доменико Берарди\n«Ювентус»да муаммолар етарли эканлиги аниқ. Аммо бу баҳсни туринликлар ажойиб бошлаганди. Берарди ва унинг жамоадошлари эса барчасини ўзгартира олишди. Бунда унинг беқиёс хизматлари бор. Ҳар ҳолда, «кекса синьора» сал бўлмаса «Сассуоло» майдонидан бошини эгиб чиқиб кетарди.\nҲужумчи: Карим Бензема\nЧемпионлик баҳсидан сўнг Бенземанинг «Олтин тўп» ушлаб тушган расмлари кимгадир эриш туюлган бўлиши мумкин. Аммо асл воқелик ҳам шундай. Чемпионлар Лигасида «қироллик клуби» ғалаба қозонган тақдирда франциялик футболчининг ушбу совринга эга чиқиши мантиқан тўғри. «Реал» Ла Лига ғолибига айланган турда Бенземанинг дубль қайд этишида ҳам ўзига хос маъно борлиги аниқ.\nБу галги терма жамоамиздан ҳам бир қатор футболчилар тушиб қолди. Аслида, Харри Кейн, Эшли Янг, Ян Облак ва шулар каби ҳафта қаҳрамонлари ҳам ушбу 11 та футболчи орасидан жой олиши мумкин эди. Биз эса максимал тарзда турнинг энг фойдали футболчиларини қайд этишга ҳаракат қилдик.\nЭслатиб ўтамиз, ушбу рамзий терма жамоамизда Ла Лига 37-, АПЛ 36- ва А Серия 33-турлари инобатга олинган.\nВидео "Реал"ни чемпион қилган энг сара голларни томоша қилинг (видео)


Қорабоғ: можаро бошланганидан бери минтақада мингдан зиёд аскар ҳалок бўлди\nТоғли Қорабоғдаги можаро зонасида, 2020 йил октябрь\n27 сентябрда можаро авж олганидан бери ўзини Тоғли Қорабог ъдеб эълон қилган армия ҳарбий хизматчилари қурбонлари сони 1200 га яқинлашмоқда.\nБундан ташқари, Тоғли Қорабоғда 2 ноябрь куни Арманистон — Озарбайжон можароси зонасида 20 нафар туркиялик ёлланма аскар ўлдирилганлиги аниқланди. Арманистон Бош вазири Никол Пашинян Бокуга қарши халқаро тергов ўтказишга чақирди.\nОлдинроқ Анқара ва Боку Озарбайжон томонидаги Тоғли Қорабоғда Туркиядан ёлланма аскарлар қатнашаётгани ҳақидаги хабарларни рад этишган эди.\nЎз навбатида, Озарбайжон Мудофаа вазирлиги 2 ноябрь куни Арманистонни Озарбайжон ҳудудларини ўққа тутишда айблади. Озарбайжон Президенти Илҳом Алиев, агар Ереван Тоғли Қорабоғдан қўшинларни олиб чиқиш мажбуриятини оладиган бўлса, Боку ҳарбий ҳаракатларни тўхтатишга тайёрлигини айтди.\nОктябрь ойи охирида Озарбайжон ва Арманистон ташқи ишлар вазирлари Женевадаги йиғилишда можаро томонлари тинч аҳолига ёки ноҳарбий мақсадларга атайлаб зарба бермасликлари ва ҳарбий асирларни алмашишлари тўғрисида келишиб олдилар.\nТоғли Қорабоғдаги вазият оғирлашган сентябрь ойи охиридан бошлаб, Боку ва Ереван бир неча бор гуманитар сулҳ тўғрисида келишиб олдилар, аммо сулҳга риоя қилинмади. Томонлар бир-бирини уни бузганликда айбламоқда.


Бош сахифа > Янгиликлар > 32 НАФАР БЕМОР ТУЗАЛИБ, ТОШКЕНТ ШАҲРИДА ЖАМИ СОҒАЙГАНЛАР 500 НАФАРГА ЕТДИ\nПойтахтимиздаги Вирусология илмий-текшириш институти клиникасида 7 нафар, Эпидемиология, микробиология ва юқумли касалликлари илмий-текшириш институти клиникасида 19 нафар ҳамда Тошкент тиббиёт академияси кўп тармоқли клиникасида 6 нафар, жами 32 нафар бемор бутунлай соғайиб, реабилитацияга кузатилди.\nВирусология илмий-текшириш институти клиникасида тузалганларнинг 3 нафари эркак, 4 нафари аёл бўлиб, 5 нафари Тошкент шаҳридан, Самарқанд ва Тошкент вилоятларидан 1 нафардан. Улардан 6 нафари коронавирус инфекциясига чалинганлар билан мулоқот орқали касалликни юқтириб олган. 1 нафари эса Туркиядан чартер рейсда келган ва карантинга олинган. Касаллик аниқлангач, клиникага ётқизилган. Улар орасида энг ёши каттаси 55 ёшда бўлса, энг ёши кичиги 2018 йил туғилган.\nТошкент тиббиёт академияси кўп тармоқли клиникасида тузалганларнинг эса 3 нафари Тошкент шаҳридан, Наманган, Сирдарё ва Тошкент вилоятларидан эса 1 нафардан. Уларнинг 1 нафари Туркиядан, яна 1 нафари Қозоғистон Республикаси орқали Россиядан келишган ва карантинга олинган. Касаллик аниқлангач, мазкур клиникага ётқизилган. Қолган 4 нафари эса коронавирус инфекциясига чалинганлар билан мулоқотда бўлиб, касалликни юқтириб олган. Уларнинг 5 нафари эркак, 1 нафари аёл бўлиб, энг ёши каттаси 62 ёшда бўлса, энг ёши кичиги 19 ёшда.\nТошкент шаҳрида шу пайтга қадар 468 нафар бемор соғайган бўлса, эндиликда улар 500 нафарга етди.\nАйни пайтга қадар мамлакатимиз бўйлаб коронавирус инфекциясидан бутунлай соғайганлар 1624 нафарга етди.\nКўрилганлар сони: 345


Меҳрибонлик уйини прокуратура биносига ўтказганимдан кейин...\n24.09.2021 12:24 0 7518\nПрезидентликка номзод Шавкат Мирзиёев айни вақтда Самарқанд вилоятида бўлиб турибди. Амалдаги давлат раҳбари вилоят ҳокими бўлиб ишлаган вақтида Меҳрибонлик уйидаги муаммолар ва уни қандай ҳал қилгани ҳақида гапириб ўтди.\n— Самарқанддаги меҳрибонлик уйларини мендан яхши биладиган одам йўқ. Биринчи марта келганимда у жойларга кириб бўлмасди. Бир туман прокуратураси чиройли бинода ўтирган экан. Қаровсиз меҳрибонлик уйини ўша бинога кўчиртирдим.\nЎшанда биринчи марта республиканинг собиқ прокурори билан сан-манга бордик. «Мен шу вилоятда ҳокимман, ўзим учун қилмадим, болалар учун, халқ учун қилдим», дегандим.\nУлар ҳам бизнинг фарзандларимиз. Уларнинг ҳам Худодан умиди бор», — деди Шавкат Мирзиёев.\nСамарқанд ШавкатМирзиёев сайловчилар\nТехнология 25/10, 15:43\nСиёсат 24/10, 10:38\nШавкат Мирзиёев ва оила аъзолари сайловда овоз беришди


45 ёшдан сўнг — Dilkashradio.com\n45 ёшдан сўнг\nАссалому алайкум қадрдон опа сингиллар. Аёл неча ёшда бўлмасин ҳамиша гўзал ва бетакрор бўлиб қолаверади. Қирқ беш ёшдан ошган аёллар ўзларини қариган деб ҳисобламасликлари керак. 40 ёшдан кейин аёлнинг иккинчи ҳаёти бошланади. Бу даврда аёл ёшлигидагидан ҳам мазмунлироқ ҳаёт кечириши мумкин. Климактерик давр – аёл умрининг янги босқичидир. Аслида у балоғат ёшидан кексаликкача бўлган давр ҳисобланиб, аёл номунтазам ҳайз, ҳайз даврининг қисқариши, қон оқиши, иситма, юрак уриши, нимжонлик, хотира сусайиши каби муайян муаммоларга дуч келади. Бу климаксга оид эрта аломатлар дейилади. У тухумдонларнинг гормонал фаоллиги, фолликуляр аппарат ўзгариши ҳамда эстроген ва прогестероннинг кам ажралиши билан боғлиқ.\nЎрта Осиёда менопауза ўртача 47 ёшдан бошланади. Аёл гормонлари миқдорининг пасайиши рецепторлар аъзолар функциясига таъсир кўрсатади. Мўлжалдаги аъзолар: жинсий аъзолар, сут безлари, бош мия, юрак-қон томир ва тери-мушак тизими, пешоб ажратиш тизими, тери ҳамда соч. Эстроген-тақчил ҳолатиинг юзага келиши климактерик бузилиш билан намоён бўлади. Оқибатда аёлнинг жисмоний, руҳий ва ижтимоий турмуш сифати пасаяди. Климакснинг у ёки бу даврига хос муайян белгилар мавжуд. Масалан, менопаузадан олдин (45-47 ёш) ҳайз циклининг бузилиши, бош оғриғи, қон қуйилиши, депрессия, юрак уриши, эътиборсизлик ва жиззакилик каби эрта аломатлар юзага чиқади. Менопаузада тери қуриши, соч тўкилиши, тирноқлар синувчанлиги, ажин тушиши безовта қилади.\nМенопаузадан кейин – 60 ёшдан сўнг эса бел ва бўғимлар оғриғи, суяклар синиши, инфаркт, эркинликни йўқотиш муаммолари юзага келиши мумкин. Табиий менопауза вақтида климакснинг патологик аломатлари бир неча йилдан сўнг ўз-ўзидан йўқолиши ёки узоқ йиллар безовта қилиши мумкин. Бу вақтга келиб аёл оиласи ва жамият олдидаги бурчини бажарган бўлади. Энди у ҳордиқ чиқариш ва қолган вақтини ўзига ажратиш ҳуқуқини қўлга киритади. Қариганда соғлиқ билан муаммоларга дуч келмаслик учун, климактерик даврдаги хавфли асоратларнинг олдини олиш жуда муҳим. Бу даврда аёл ўз соғлиғини асраши учун тез-тез гинеколог, эндокринолог, терапевт, кардиолог, ортопед-вертебролог ва психологга бориши керак. Таъкидлш жоизки, мазкур рўйхатда ортопед-вертебролог алоҳида ўрин тутади.\nНегаки гормонал фон ўзгариши билан аёлнинг таянч-ҳаракат аппарати ҳолати ҳам ўзгаради. Бундай вақтларда кўпинча аёллар қандай текширувлардан ўтишни билмайдилар. Улар кичик тос аъзолари, қалқонсимон без, сут бези УТТси, Т3, Т4 гормонларига таҳлил топширишлари керак. Ўз соғлиғи ҳақида қайғуриб, шифокор ҳузурига борган аёлларга мутахассислар ўша даврда кескин камайиб кетадиган гормонлар ўрнини тўлдириб, климакс даврини осон ўтишига ёрдам берадиган препаратларни таклиф қиладилар. Шифокор билан организмингизга тўғри келадиган препарат турини танлаб, ўша ёшдан осон ва ҳуш кайфиятда ўтиб оласиз. Яратган сизни ардоқлайди сиз ҳам соғлиғинга беэтибор бўлманг.


Расулуллоҳ соллаллоҳу алайҳи ва саллам тановул қилган таомлар (1-қисм) — KUKALDOSH.UZ\nМазкур мева тури Расулуллоҳ соллаллоҳу алайҳи ва саллам истеъмол қиладиган озуқалар ичида энг машҳуридир. Бу борада кўплаб ҳадислар келган. Бу ҳадисларда Расулуллоҳ соллаллоҳу алайҳи ва саллам бошқа меваларга қараганда хурмони кўпроқ яхши кўриб истеъмол қилганлари аён бўлади.\nИбн Умар розияллоҳу анҳумодан ривоят қилинади: “Биз Набий соллаллоҳу алайҳи ва саллам ҳузурларида ўтирган эдик, хурмо дарахтини эти олиб келинди. Шунда у Зот соллаллоҳу алайҳи ва саллам: “Дарахтлар ичида баракаси мусулмоннинг баракасига ўхшаши бор”, дедилар. Хурмо бўлса керак, деб ўйладим. “Эй Аллоҳнинг Расули, у хурмодир”, демоқчи ҳам бўлдим. Бундай қарасам, ўн кишининг ўнинчиси ва энг ёшлари эканман. Сукут сақладим.\nБас, у Зот соллаллоҳу алайҳи ва саллам:\n“У хурмодир”, дедилар”. (Бухорий ривоят қилган)\nЯна ўша кишидан ривоят қилинади: “Мен Расулуллоҳ соллаллоҳу алайҳи ва саллам хурмо дарахти танасидан чиқадиган суюқлик, яъни ёғни еяётганларида бирга эдим. У зот: ”Дарахтларнинг шундайлари борки, баракаси худди мусулмон кишининг баракасига ўхшайди, — дедилар” (Бухорий ривоят қилган)\nОиша розияллоҳу анҳо айтдилар: ”Ойдан ойга қараб турардик, Пайғамбар алайҳиссаломнинг уйларида қозон осилмасди, емагимиз фақат хурмо билан сув бўларди”.\n(Бухорий ривоят қилган)\nХурмо А витаминига бой бўлиб, фосфор, темир, кальций ва қанд моддалари ҳамда В1 ва В2 витаминларига тўйинган мева сифатида қадрланади. Шуни билиш лозимки, бир килограмм хурмо меваси уч минг калория қувватга эга бўлиб. Бу бир кишининг 24 соатлик қуватти билан тенгдир. Агар солиштирсак, 1 кг хурмо 1 кг гўштнинг калориясига тенг ва балиқ гўштидан уч баровар кўп қувватга эгадир. Айнан хурмода А витамин кўпроқлиги учун гўдак болаларнинг ўсиши ва суякларни мустаҳкам бўлишига ижобий таъсир кўрсатади, кўриш қувватини ошириб, кўз билан боғлиқ асаб тизими фаолиятини яхшилайди, қулоқнинг асаб тизимларини кучайтириб, қон томирларини юмшатади. Шунингдек, унда ичак яллиғланиши, қувватсизлик, заифлик ва яра касалликларига шифолик хусусияти мавжуд.\nБундан ташқари, жигар касалликларига фойдаси бўлиб, лаб ёрилиши, тери қуриши каби касалликларнинг олдини олишда ёрдам беради. Хурмо бошқа мевалардан кўра фосфорга бойроқдир ҳар юз грамм хурмода қирқ грамм фосфор мавжуд. Бу эса суяк ва тишнинг бақувват бўлишига омил бўлади. Унда магнезий борлиги учун саратон касаллигидан даволанишда асқотади. Шунингдек, рўзадор киши учун ифторлик ва саҳарликда тановул қилиш кун бўйи қувватли бўлиб юриш ва толиқмасликда кўмак беради.\n3 – курс талабаси Абдулаҳадов Абдулмўъмин


Қарорга мувофиқ, вилоятимиздаги жазони ижро этиш муассасаларида жазо муддатини ўтаётган маҳкумларнинг бир гуруҳига шу йилнинг май-июнь ойлари давомида "Устоз-шогирд" анъаналари асосида меҳнат бозоридаги талаб юқори бўлган ҳунар турлари - ёғоч ўймакорлиги, металлдан буюмлар ясаш, қўлда гилам тўқиш, мебеллар, миллий либослар ва пойабзаллар тайёрлаш ўргатилди.\nКеча "Ҳунарманд" уюшмаси вилоят бўлими ва вилоят ички ишлар бошқармаси томонидан Қарши шаҳридаги Бекмир мадрасасида уларнинг икки ойлик меҳнатлари маҳсули - 50 турга яқин ҳунармандчилик маҳсулотлари кўргазма-савдоси ташкил этилди. Бир-биридан бежирим гиламлар, ёғочдан ясалган мебеллар ва буюмлар, аёллар ва эркаклар бош кийимлари, кулолчилик маҳсулотларини кўриб кўзингиз қувнайди.\n- Қўлимдаги мана шу нақшинкор шахмат тахтасини 25 ёшли шогирдим тайёрлади, - дейди фахрий ҳунарманд, ёғоч ўймакори Раҳим Алибоев. - У аввал бу ҳунар билан шуғулланмаган, иқтидори бор экан, тезда ўрганиб олди. Бу буюмнинг бежиримлигига қаранг. Бундай гўзалликни яратган қўллар соҳибининг қалби ҳам чиройли бўлади, албатта. Ишонч билан айта оламанки, у озодликка чиқса, бошқа эгри йўлга кирмайди. Сабаби, энди қўлида гулдай ҳунари бор.\nРаҳим Алибоевнинг жазони ижро этиш муассасасида ўнга яқин шогирди бор. Уларнинг қўл меҳнатидан яралган зеб-зийнат сандиқчалари, шахмат тахталари йиғилганларда катта қизиқиш уйғотди.\n- Ҳеч ким онадан жиноятчи бўлиб дунёга келмайди, уни эгри йўлга бошловчи минглаб омилларни санаб ўтишим мумкин, - дейди "Ҳунарманд" уюшмаси вилоят бўлими бош мутахассиси Дурдона Аманова. - Мақсадимиз - жазо ўтаётган кишиларга жамиятга қайтиш, оилалари ва яқинлари учун керакли инсон эканликларини теранроқ англаш учун кўмак беришдир. Қисман бунга эришдик ҳам. Бугун жазони ижро этиш муассасаларида воҳамиз ҳунармандларининг 80 нафарга яқин қўли гул шогирдлари бор.\nАйтиш жоиз, ярмаркадан тушган маблағларнинг сарф-харажатлардан ортган қисми маҳкумларнинг ўзларига тақдим этилиши кўзда тутилган.


Интервью. Қудратилло Абдуқаҳҳоров чемпионлик жанги, ҳаваскор боксчиларимиз, пиар ва бошқа масалалар ҳақида (тўлиқ матнли) / Olamsport.com\nИнтервью. Қудратилло Абдуқаҳҳоров чемпионлик жанги, ҳаваскор боксчиларимиз, пиар ва бошқа масалалар ҳақида (тўлиқ матнли)\nТеглар : БоксҚудратилло Абдуқаҳҳоров\n-Демак, "Top Rank" ушбу жанг учун ҳаракат қилади. Сиз ушбу компания билан учта жанг учун шартнома имзолагандингиз. Обара, Коллазо ва учинчи чемпионлик жанги учун. Табиийки, ушбу ҳолатда "Top Rank" ҳам жангни ташкил этиш учун ҳаракат қилади. Бу борада улар билан гаплашдингизми?\n-Улар билан тўғридан-тўғри мураббийим ва менежерим гаплашади. Жанг барибир ўтказилади.\n-Липенец ҳақида маълумотга эгамисиз? Уни жангларини кузатиб борганмисиз?\n-У ҳақида кўп маълумотга эга эмасман. Аммо, промоутерлар у билан жанг қилишим эҳтимоли борлигини айтишгани учун ҳаракатларини кузатиб чиқдим. Жанг аниқ ўтказиладиган бўлса, уни чуқурроқ ўрганамиз. У бунгача бир маротаба мағлуб бўлган - Мики Гарсияга. Нокаутчи экан. Ижтимоий тармоқлардаги фикрларга ҳам кўзим тушди: "Агар жанг 12 раунд давом этадиган бўлса унда Абдуқаҳҳоров ғалаба қозонади" дейишмоқда. Лекин, барибир барчасини ринг кўрсатади. Шунинг учун, жангга яхши тайёргарлик кўриш лозим. Насиб қилса, жангим Фьюри - Уайлдер жанги андекартида бўлиб ўтади.\n-Фьюри-Уайлдер жангидан нима кутмоқдасиз?\n-Биринчи жангда одамларни қизиқишини янада ошириш, бунданда йирикроқ шоу ташкил қилиш учун дуранг қайд этишди деб ўйладим. Америкада, умуман профессионал боксда пул асосий масала ҳисобланади. Кимга мухлислик қиламан? Оғир вазн тоифасидаги жангларга у қадар қизиқмайман, мухлислик қиладиган боксчим ҳам йўқ.\n-Ҳамюртимиз, супероғир вазн тоифаси боксчиси Баҳодир Жалолов ҳақида ҳам илиқ фикрлар билдиришмоқда.\n-Ҳа, у билан бирга ўқиганмиз, яқинмиз. Олимпиададан кейин насиб қилса у асосий эътиборини профессионал боксга қаратади ва чемпионлик камарини қўлга киритади. Ана ўшандан сўнг насиб қилса, ушбу вазнда Баҳодирга мухлислик қиламиз.\n-Дўстингиз Азизбек Абдуғофуровнинг фаолиятида қандай янгиликлар бор?\n-Азизбек Абдуғофуров билан менежеримиз битта бўлсада, промоутерларимиз бошқа-бошқа. Мен "Top Rank" билан шартнома қилган бўлсам, у Англия компанияси билан келишувга эришган. Лекин, нима учундир унга жанг ташкил қилиб бера олишмаяпти. У WBC рейтингида иккинчи ўринни эгаллаб турибди. Ушбу йўналишда чемпионлик жангида рингга кўтарилиши лозим эди. У ўша компания билан бешта жангга шартнома тузган. Олдинда WBC Silver камарини ҳимоя қилиши лозим. Шундан сўнг у чемпионлик жангини ўтказади.\n-Ҳаваскор бокс ҳақида савол. Яқинда Хитойда Токио Олимпиадасига лицензия берувчи мусобақа ўтказилади. Айни пайтда ижтимоий тармоқларда -69 кг вазн тоифасида мусобақага ким бориши ҳақида қизғин муҳокамалар бўлиб ўтмоқда. Шаҳрам Ғиёсов ва Бобоусмон Батуров. Сиз ушбу рақобат ҳақида қандай фикрдасиз?\n-Тўғриси, ўзим ҳам бунга жуда қизиқяпман. Мусобақа олдидан спарринг бўлар экан. Насиб қилса, агар ўша пайт Тошкентда бўлса ўша жангни томоша қилмоқчиман. Жанг ҳақида олдиндан бирор нима дея олмайман. Чунки, Шаҳрам ҳам, Бобоусмон ҳам оддий йигитлар эмас. Ҳар иккиси ҳам ўзига яраша меҳнаткаш, кучли боксчилардир. Нима бўлишини ринг кўрсатади.\nЖанг олиб бориш услуби бўйича Шаҳрам нисбатан тажрибага эга. Лекин, у Бобоусмон билан жанг қилганида қийналади деб эшитганман. Бобоусмон рақиблар учун ноқулай рақиб. Ким ютишидан қатъи назар Олимпиадага лицензия олсин ва Токиодан медаль билан қайтсин.\n-Элнур Абдураимов ва Иқболжон Холдоров ҳақидачи?\n-Ҳар иккиси ҳам кучли боксчилар. Элнур билан бирга ўқиганмиз. Иқболжон Холдоров билан ўз вақтида Ўзбекистон чемпионатида жанг қилганман ва ютқазиб қўйганман. Уларнинг иккиси ҳам кучли боксчилардир.\n-Ўша жангда ҳақиқатдан ҳам мағлуб бўлганмисиз?\n-Боксда кимнинг қўли баланд кўтарилса, ўша ғолиб ҳисобланади.\n-Агар жангларингиз 15 тадан ошмаганида сизда ҳам Олимпиада учун курашиш имконияти бўлар эди. Ёки сиз бутунлай профессионал боксни танлаган бўлармидингиз?\n-Мен ҳаваскорни ташлаб, профессионал боксни танлаганман. Чунки, ҳаваскорда яхши натижалар қайд эта олмаганман, услубим тўғри келмаган. Барибир қайтмаган бўлардим.\n-Қудратилло Абдуқаҳҳоров ўзбекистонлик чарм қўлқоп усталари ичида рейтинги энг баланд боксчи ҳисобланади. Лекин, нима учундир энг машҳури эмас. Пиарга алоҳида эътибор қаратиш вақти келмадимикин?\n-Бу борада ҳаракат бор (кулади). Бундай нарсаларга қизиқмасдим. Инстаграмда фаолликни оширмоқдамиз. Худо хоҳласа, чемпионлик камарини ютиб келсам таний бошлашади деб ўйлайман.\n-Суҳбатингиз учун ташаккур. Олдинда турган жангларда омад.\n-Раҳмат. Насиб қилса, шу кунларда чемпионлик жангим белгиланади. Шу кунгача мухлисларимиз қўллаб-қувватлаб келишмоқда. Худо хоҳласа, камарни ватанимизга олиб келамиз. Қўллаб-қувватлашда давом этинглар.\n14 янв 17:32:35\nОддийлик инсонни безаги....қандингни урр\n15 янв 09:36:21\nAssalomu aleykum Olamsport sayti hodimlari sizlardan iltimos Shahram Giyosov va Bobousmon Boturov sparing janggi tv kanlarda beradimi ma'lumot beringlar!!!\n14 янв 20:44:52\nAzizbek Angliyaning Queensberry promotion bilan shartnoma imzolagan. Bu ancha katta va mashhur promoutorlik kompaniyasi shu bilan birga Abdulhay Shorahmatov shu kompaniya mijozi\n14 янв 19:50:33\n14 янв 17:42:25\nОЛЛОХ омадизи берсин акажон


Умра мавсуми бўйича қўшимча маълумот\n16 Май 2021, Якшанба 22:23\nДин ишлари бўйича қўмита томонидан Ўзбекистон Республикасининг Саудия Арабистони Жидда шаҳридаги Бош консулхонасидан олинган маълумотга кўра, 2021 йил 10 апрель ҳолатига қадар Ҳаж ва умра вазирлиги томонидан расмий ҳукумат қарори қабул қилинмаган.\nҲозирги вақтда Саудия Арабистони ҳукуматининг барча ҳаракатлари коронавирус инфекциясининг тарқалишининг олдини олиш ва унга қарши курашишга қаратилган. Хусусан, шу кунгача мамлакатнинг 5,5 млн аҳолиси коронавирусга қарши эмланган бўлиб, бу ишлар давом этмоқда.\nЭслатиб ўтамиз, 2021 йил 29 январь куни Саудия Арабистони Ички ишлар вазирлиги баёнотида парвозлар ва чегараларни тўлиқ очиш бўйича барча чекловлар 2021 йил 17 майга қадар узайтирилгани ҳақида хабар берилган эди.\nҲурматли юртдошлар! Ҳаж ва умра зиёратлари билан боғлиқ асосли маълумотлар Дин ишлари бўйича қўмитанинг расмий веб-сайти ва ижтимоий тармоқ саҳифалари орқали эълон қилинади.


Сочи калта олинган, пастки лаби олдга туртиб чиққан, ўзи сариқдан келган бақувват жуссали бу кишининг тунд киëфаси бутун суд давомида фақат бир марта ўзгарди. У ҳам бўлса прокурор ва даъвогар томоннинг иддаолари икки кун давомида тингланиб нихоят Швецияда ўтаетган махкамадаги сўз навбати унга берилганида.\nНаконец-то! – деди у бир қўзғалиб олиб; Гапнинг индаллосини Ўзбекистондаги тузумнинг яхши эканлиги ҳақидаги гаплардан бошларкан захил юзига қон югургандай ҳам бўлди.\nМен Украинада туғилдим, лекин Ўзбекистон ҳақида мен мутлақо бошқача фикрдаман. Совет иттифоқи тугаганидан кейин хам ëмон бўлмади, ҳеч ким оч қолмади тинч мамлакатда яшаяпмиз.\nУ Довуднинг Ўзбекистон режими қатағонлари ҳакидаги фикрларига қўшилмаслигини билдираркан, ўзининг сиëсатдан узоқ одам эканини ҳам эътироф этди.\n“Мен ҳеч қачон сиëсат билан қизиқмаганман, Давуднинг отаси қувғин қилингани ҳақида билмаганман, бироқ агар уни ҳукумат ўлдирмокчи бўлса буни Қозоғистонда қиларди, ҳукуматнинг бундай қизиқиши бўлмаган деб ҳисоблайман, деди у.\nҚоплон хам Умид хам битта одам\nТергов пайтида Тигран Каплан исми кўп тилга олинди Прокурор Петерссон тўплаган маълумотларда ва айблов хулосасида имом Обидхон Назаровга ўқ узилган қурол ва патронлар топилган рюкзак ҳам унинг топшириғи билан келган Юрий Жуковскийга тегишли экани айтилди.\nФаат Тигран Каплан буйруғи билан Юрий Тошкентдан Москвага, ундан Копенгагенга, у ердан Стромсундга юриш қилган, бир неча бор ижарага олган машинаси, хонаси ва шахсий телефонларини алмаштирган Тигран Каплан топшириғи билан у рюкзак ва унинг ичида Нодирага аталган совга сотиб олган. Бир хил пайт имом Назаровни видеога олиш учун ижара уйи ва мехмонхонани ташлаб, машинада тунаган.\nСудда далил сифатида келтирилган телефон рақамлари мухтамал киллер Юрий Жуковскийга асосан учта жойдан – Тошкент Москва ва Швециянинг Лунд шахарчаасидан кўмак берилганини исботлайди\nСудда Жуковскийнинг иқрори эса Москвадаги дўсти Умидбек Аминовнинг шахсини очиқлаганидир Унинг билдиришича¸ тергов пайти бундай иш тутишга журъати етмаган, оиласига зиëн етишидан қўрққан ва фақат судда иқрор бўлишга қарор берган.\nУ нимадан қўрққан? Тиграннинг ғазабиданми еки бошқа нарсадан экани ҳакида эса у ҳеч нарса айтмайди.\nУ тасвирлаган Тигран эса анча мулойим ва одамшаванда\n“Менинг Умид исмли бир дўстим бор эди, оилавий байрамлар усиз ўтмасди Швецияга келиш ниятим борлигини ҳам у биларди”, деди у судда.\nУнинг суддаги иқрорига кўра¸ айни шахс бир вақтнинг ўзида Тигран Капланнинг ўзидир\nЖуковскийнинг биринчи саёхати\nУнинг айтишича дўсти Умид анча топармон тутармон, ўзига тўқ кимса. Унга “Ташвишланма сенга ёрдам қиламан” деган. Кейин у учоқда унинг ёрдами билан Копенгагенга келган Унинг Нодира исмли синглиси эса аэропортда кутиб олган.\nКейин эса у Умиднинг бир илтимосини бажариш учун у берган фотография билан масжидга имомни кўришга борган.\n“Биз бу одамни кўрмадик кейин Малмога кайтдик. Кейин Малмода бир икки кун бўлиб Тошкентга қайтдим” дея эслайди у ўзининг дастлабки сафари тафсилотлари хакида.\nЖуковскийнинг гапларини эшитсангиз у ҳеч қачон Имом Назаровни танимаганини айтади.\n“Имом қанака Имом? Мен диний атамаларни тушунмайман” дейди у ғаши келиб Унинг гапига кўра Назаровнинг Умиддан яъни Қоплондан анчагина қарзи булган шуни ундириш ëки топиб яшайдиган жойларини расмга олиш учун ўша йили Швецияга келган.\nКасофат собиқ хотин пастпортга ëпишган скотч еки ОВИР\nCудда мен билан қатнашган хамкасбим Улугбек Бакиров таъбири билан “Кундуз бобонинг эртаклари”ни эслатувчи яна бир гапи унинг икки марта ўзбек паспортини алмаштиргани ҳақидаги гапларидир.\nУ қандайдир ишкал туфайли паспортини алмаштиришга мажбур бўлганини айтади “Қандайдир скотч ëпишиб қолган экан алмаштиришга мажбур бўлдим” дейди у бир гапида Бошқа гапида эса “Касофат собиқ хотини туфайли” паспортини янгилашга тўғри келганини бусиз овир визаси бермасликлари мумкинлигини айтади.\nМен янги паспорт олишга, визалар қўйдиришга мажбур бўлдим, пул эвазига Ўзбекистонда янги паспорт қилдириш осон дейди у бир гапида.\nСудда иштирок қилаетганларда шу ўринда яна савол пайдо бўлади. Агар Жуковскийнинг гапларига ишонсак, унинг биринчи паспортидаги исми қандай эди? Украина паспортидаги исми шарифичи? Агар унинг Қоплон хам, Тигран хам, Умид хам бир одам деган гапи рост бўлса унда икки йилда икки паспорт олган киевлик Жуковскийнинг нечта исми бор тағин?\nЖуковскийнинг Швецияга иккинчи сафари\n“Мен Умидга ҳеч кимни топмаганимни айтдим кейин эса у мендан яна бир бор бориб келишимни сўради. у менга ёрдам берди ва мен тағин Умиднинг олдига Москвага бордим” дейди у.\nУнинг бир гапига кўра¸ Умид Аминовнинг Тиграннинг ëки уша қоплоннинг синглиси Нодира Аминова унга адресни топтанини айтган.\n“Умид менга менинг номимга очилган банк картасини берди кейин мен машина ижара килиб шимолга йўл олдим. Стромсундга келиб озроқ ўша ерда юрдим Нодира менга уй топишимга ëрдам берди” дейди у.\nНодирага аталган совға\nЖуковскийнинг суддаги гапларига кўра Умид ундан яна бир нарсани идтимос қилган у ҳам бўлса синглиси Нодирага бериб қўйиши керак бўлган совға.\nЛекин қизиғи у бу совғани яъни (судда Жуковский ўғил боланинг ўйинчоги деб атаган) ўточар қурол бўлган револьверни бир сумкага солиб Стромсунддаги Интернет кафеда қолдириши керак бўлган.\nВазиятнинг яна бир ғалати томони Нодира яшайдиган Лунд шахри Стромсунддан минг километрдан зиëд узоқда жойлашгани бошқа бир ғалати томони ўзиниг Швецияга қилган қисқа сафари чоғида у Нодира билан бир неча бор учрашган унинг уйида мехмон булган ва 65 марта у билан телефон алоқасига чиккан ва унга аталган “совға” хакида лом мим демаган.\nАйни шу нарсалар ҳар қандай ақли ғариб бўлмаган инсонларда бехисоб саволлар уйғотиши табиий ва бу саволларнинг бари жараëн давомида прокурор томонидан унга берилди.\ndata-title="Жуковский судда нималар деди?" data-description="Қудрат Бобожон Eltuz.com Сочи калта олинган, пастки лаби олдга туртиб чиққан, ўзи сариқдан келган бақувват жуссали бу кишининг тунд киëфаси бутун ..." data-image="https://eltuz.com/wp-content/uploads/2015/11/rasm560.jpg" data-url="https://eltuz.com/kundalik/1428/" data-services="facebook,odnoklassniki,twitter,telegram" data-counter="ig">


Ассалому алайкум. Жуда кўп аёлларнинг бел оғриғидан шикоят қилишларини эшитамиз. Уларнинг баъзилар бу бел оғриғи сабабини билсалар, баъзилари таҳмин қиладилар ҳолос. Умуман нега бел оғрийди? Бугунги суҳбатимиз давомида бу саволга жавоб беришга ҳаракат қиламиз.\nБели оғримаган киши ҳаётда кам учраса керак. Ҳозирги вақтда бел оғриғи фақат катта ёшли кишиларда ёки кексаларда эмас, балки ёшларда ҳам учрамоқда. Маълумки. Умримизнинг кўпини тик оёқда ўтказамиз. Тик турганимизда, юк кўтарганимизда, жисмоний иш қилганимизда, ҳатто сакраганимизда ҳам асосий оғирлик белимизга тушади. Шунинг учун белимизнинг умуртқа оралиғида қон томирлар қон билан яхшироқ таъминланган ва моддалар алмашинуви бошқа умуртқа оралиғларига қараганда яхшироқ ривожланган бўлади.\nБулардан ташқари, оёқ ва бел нервлари бел умуртқа оралиғидан чиқади.\nБел умуртқаси бошқа умуртқаларга қараганда тез касалланади. Шамоллаш, турли инфекциялар, нохуш ҳоллар ҳам умуртқанинг бўйин ва бел қисмига таъсир қилиб, уни касаллантиради. Маълумки, умуртқа оралиғидаги бўшлиқда орқа мия жойлашган бўлиб, умуртқа поғонаси эса мускуллар билан ўралган бўлади. Бу мускуллар қанчалик қалин бўлса, улар умуртқа поғонасини бир-бирига шунчалик чамбарчас боғлаб, уларнинг меъёрида ишлашини таъминлаб туради. Аксинча, умуртқа атрофидаги мускуллар қанчалик юпқа бўлса, уларга тушган жисмоний куч анчагина ўзгаришларга олиб келади. Бунинг натижасида суяк фаолияти бузилади.\nУмуртқа поғонасининг энг нозик бўлакларидан бири бўйин қисмидир. Шу туфайли бўйин қисми туғилиш пайтида жароҳатланиши мумкин.\nКейинчалик, айниқса ўсмирлик даврида моддалар алмашинуви жадаллашиши натижасида ҳосил бўлган чиқиндилар умуртқа ёнидан чиқадиган катта қон томирларни қисиб қўйиши мумкин. Бел оғриғи кишининг касбига боғлиқ бўлади. Белига тез-тез шамол тегиб турадиган ёки оғирлик тушадиган, тик оёқда туриб ишлайдиган одамлар белига зўр келиб, касалланиб қолиши мумкин. Масалан, шофёрлар йўлда терлаб кетаётган пайтида машина эшигини бирдан очиб, пастга тушганларида белларини шамоллатишлари мумкин. Бундай ҳол шофёрларда сурункали давом этади, натижада кўпчилиги бел оғриғи бўлиб қолади.\nБел оғриғи тикувчилар орасида ҳам кўп учрайди. Улар машинада иш тикаётганда, доимо энгашиб ўтиришади, натижада бел умуртқаси қийшайиб қолади-да, умуртқа оралиғидан чиқаётган нерв илдизлари қисилиб, вақти-вақти билан белда оғриқ пайдо қилади.\nЗах жойларда ишлайдиган кишилардан ҳам бел оғриши мумкин. Булардан ташқари, умуртқа поғонасининг ўзидаги ўзгаришлар ҳам турли оғриқларга сабаб бўлади. Хўш, умуртқа поғонасида қандай ўзгаришлар рўй бериши мумкин? Бу саволга жавоб топишни истасангиз, бизнинг кейинги суҳбатимизни тинглашни унутманг. Унда бел оғриғини енгиш ва ундан ҳимояланиш ҳақида ҳам батафсил маълумотлар билан танишасиз. Ундан ташқари бизнинг www.nojot.com dilkash@najot.com сайтларимиз сизга дунё, кишилар билан муносабат, ҳаётда учрайдиган турли хил ҳолатларга тегишли бўлган бир-биридан қизиқарли ва фойдали маълумотларни эътиборингизга ҳавола қилади.


Ўзбекистонда чекка қишлоқлардаги юзлаб хонадонларни газ қувурларидан бутунлай кесиб ташлаш жараёни бошланди. Эндиликда бу хонадонларга умуман табиий газ берилмайди, уйлар суюлтирилган газ ва кўмирга мослаштирилади.\nЭнди қишлоқларга табиий газ умуман берилмайди\nЖорий йилда Хоразмнинг турли туманларидаги 70 мингта хонадоннинг газ қувурлари қирқилиб, табиий газдан бутунлай узилади.\n“Хоразмгаз” ҳудудий газ таъминоти корхонасининг исмини очиқламаётганимиз мутасаддисининг Озодлик билан суҳбатда айтишича, Ўзбекистон Вазирлар Маҳкамаси табиий газ етиб бормайдиган ҳудудларни суютирилган газга мослаштириш борасида махсус қарор қабул қилган. Мутасаддига кўра, ушбу қарор асосида мамлакатнинг барча вилоятларида аҳоли уйларини газ қувурларидан узиш жараёни бошланмоқда:\n- Бутун республикада бўлаяпти, битта Хоразмда эмас. Мана туман ҳокимликлари билан рўйхатларини қилиб, ҳокимликларнинг ўзлари тасдиқлаб беришди. Шуларни биз Вазирлар Маҳкамасига тақдим қилдик. Вазирлар Маҳкамасида шу қарор чиқди бугун айтишди. Ҳали қўлимизга келиб тегмади. Газ етиб бормайдиган хонадонларни суюлтирилган газ ва кўмирга мослаштириш¸ деган. Мослаштириш керак бўлса, бориб унинг газини кесиб ташлаб, унга қишда балонли газ суюлтирилган овқат тайëрлаш учун, уйини иситиш учун кўмир етказиб берилади. Энг чекка қишлоқлар бор. ГРЭСлардан узоқ жойлашган қишлоқлар бор. Уларга газ етиб бормайди қиш пайтлари. Шунинг учун бу хонадонларни суюлтирилган газга мослаштирамиз. Аҳоли учун яхшику бу. Қийналиб қолмайди қишда. Тайëр балонда боради. Бир балон масалан 1-1,5 ойга етади, деди мутасадди.\nВазирликлар газ баллони олишга мажбурланмоқда\nГурлан тумани марказидан 8 километр узоқликда жойлашган Вазир қишлоғи ҳам Хоразмнинг табиий газ етиб бормайдиган ҳудудлари рўйхатига киритилган.\nВазир қишлоғида яшовчи Жуманиёз оғанинг айтишича, кейинги бир ой мобайнида Гурлангаз идорасининг ходимлари аҳолини газ қувурлари қирқилишидан огоҳлантираяпти.\nЖуманиёз оғага кўра, газ идораси ходимлари аҳолидан суюлтирилган газ баллонга буюртма беришни талаб қилаяпти:\n- Вазир қишлоғидаги газни қирқамиз деб огоҳлантириш бериб юрибди. Централний трасса борку, шуни қирқамиз дейди. Газ етишмайди деб. “Газ билан таъминлай олмаймиз. Газ баллонга ариза ëзинг” деяпти. Газ баллонни бепул берамиз, дейди. Лекин барибир газнинг пулини тўлайди. Вақтинча бу. Текин дегани ҳозирча алдаб, текинга, деб аризага қўл қўйдирадида, кейин пул ушлаб қолади. Ким текинга беради? Қўл қўйинг, деган пайтда мен қўл қўймасдан юбордим. “Икки ой олдин мулоқот бўлди. Газ билан таъминлаб турибмиз, деб вилоят телевидениесида мулоқот бўлди. Шунда “газ билан таъминланиб турибди” деб айтди” десам, дафтарини кўтариб кетиб қолди, дейди Жуманиёз оға.\nБўйин товлаганнинг фойдаси йўқ\n“Хоразмгаз” корхонасининг юқорида суҳбатлашганимиз мутасаддисига кўра, уйларини суюлтирилган газ ёки кўмир билан мослаштиришдан буйин товлаш инобатга олинмайди, рўйхатдаги 70 мингта хонадоннинг барчасида мослаштириш ишлари амалга оширилиши лозим.\nМутасаддининг айтишича, бу борада аҳолига бир қатор имтиёзлар ҳам берилади:\n- Масалан, бизлар суюлтирилган газ берадиган бўлсак, бир килосини 535 сўмдан берамиз. Биржада, масалан, 2000-3000 сўм бўлса килоси, бизларда 535 сўм. ГРЭСдан ўлчаб, 20 килолик катта баллонга қуйилади, олиб бориб берилади. 10минг 700 сўм бўлади битта баллони. Ҳозир шохобчалар қилаяпмиз ҳамма жойларда. Баллон тарқатадиган шохобчалар. Шу ерга бўш баллонлар боради. Олиб кетиб машинада, тўлдириб, қишлоқнинг ўзигача олиб бориб беради, деди "Хоразмгаз" мутасаддиси.\nАҳволимиз яна ёмонлашади\nАйни пайтда гурланлик Жуманиёз оға ҳар қандай имтиёзларга қарамай, эндиликда Вазир қишлоғи аҳолисининг турмуш тарзи янада ёмонлашишидан хавотир билдиради:\n- Ҳозир газ умуман ëнмайди. Қишда ҳам, ëзда ҳам. Ўтган йил қишда газни икки пилесос билан торттирдик. Бу йил икки пилесосга ҳам газ йўқ. Ўтин билан ўчоқдамиз. Свет йўқ. Свет бўлмагандан кейин ташқарида ўчоқда пиширамиз. Соат 7-8дан 10-11гача свет беради, дея нолиди Жуманиёз оға.\nГазни хорижга сотиб, таппи ёққан ўзбегим\nЎзбекистоннинг аксар вилоятларида электр ва газ тақчиллиги йиллар давомида кузатилаяпти.\nЎтган йили ҳукумат мамлакат ичкарисида табиий газга бўлган эҳтиёжни кўмир билан қондириш борасида қатор қарорлар қабул қилди.\nҚазиб олинаётган табиий газнинг қолган қисми мамлакатнинг ички эҳтиёжига сарфланиши айтилади.\nБир неча йил муқаддам Ўзбекистон экспорт ҳажмини 27 миллиард куб метрга чиқариш ниятини билдирган.\nТаҳлилчиларга кўра, бу мақсадга эришиш учун ҳукумат ички эҳтиёжга ажратилаётган газни кўмирдан фойдаланишни йўлга қўйиш орқали яна қисқартиришга уринмоқда.


ЎзА - «Ҳожибой ака, сизни Францияда ҳам танишади»\nЎзбекистон радиосида ишлаб юрганлар кезларимда бир қатор таниқли олимлар, ёзувчи ва шоирлар, театр ва санъат арбоблари билан учрашиш, улар билан суҳбат қуриш бахтига муяссар бўлганман. Бундан доим ғурурланиб юраман. «Оқшом тўлқинларида» эшиттиришнинг якшанба дастурида «бизнинг меҳмон» саҳифаси бўларди. Унда таниқли геолог олим, академик Иброҳим Ҳамробоев, машҳур режиссёр Шуҳрат Аббосов, севимли ёзувчимиз Шукур Холмирзаевлар меҳмон бўлишган.\n«Сўнгги ахборот» эшиттиришига материал тайёрлаш учун Франциянинг Ўзбекистондаги элчихонасида бўладиган семинарга боришга тўғри келди. Элчихонага айтилган вақтдан сал эртароқ борибман шекилли, элчихона администраторлари мени бироз кутиб туриш учун диванга таклиф қилиб, каҳва билан сийлашди. Парижга бормаган бўлсамда, ажойиб бир муҳитда бир муддат ўзимни гўё Париж каҳвахоналарида ўтиргандек ҳис қилдим. Стол устида Франция ҳаётига оид бир нечта журналлар қалашиб ётарди. Улар француз, инглиз тилида бўлганлиги боис фақат расмларни томоша қилардим халос. Чиройли муқовадаги «Нью Париж» журнали эътиборимни тортди. Уни аста секин варақлай бошлади. Шунда не кўз билан кўрайки, бош саҳифалардан бирида «Ўзбекистонда хизмат кўрсатган артист» Ҳожибой Тожибоевнинг расми билан мақола чоп этилган эди. Билишимча, журналининг бу саҳифаси Ўзбекистон маданияти ва санъатига бағишланган эди. Мақола ҳам анча катта ҳажмда эди. Семинардан сўнг элчихона вакилларидан шу журнални беришларини илтимос қилдим. Афсус, бу ягона нусха эканлигини, бироз фурсат ўтгач беришларини айтиб узр сўрашди.\nУйга қайтгач, Ҳожибой ака билан телефон орқали боғланиб, эшиттиришга таклиф қилдим ва бир «сюрприз» борлигини ҳам айтдим. Фақат бу сир, уни суҳбатлашганимиздан кейин билиб оласиз дедим. Ўшанда Ҳожибой аканинг кулимсираган овози ҳамон қулоғим остида жаранглайди. ”Ишқилиб, «Маҳаллада дув- дув гапга» ўхшаб, ана сюрпризу мана сюрприз – ана кир ювадиган машинаю мана телвизор бўлмайдими, дедилар аския қилиб. Бироз кулишдик.\nЭртаси кун “Ўзбекистонда хизмат кўрсатган артист" Ҳожибой Тожибоев «бизнинг меҳмонимиз» бўлди. Жуда мириқиб суҳбат қурдик. Афсус ўша пайтларда эшиттиришлар тасмага ёзилар эди. Уни кўчириб олиш ҳаёлимизга ҳам келмабди. Суҳбатимиздан кейин Франция элчихонасида кўрганларимни бирма бир гапириб, - Ҳожибой ака сизни Францияда ҳам танишаркан, дедим. Ўшанда у киши роса қувондилар, гап орасида «ҳалиги карам ҳақидаги ҳангома борку, ўшани Жак Ширак эшитган кўринади» деганларида бирдан ҳаммамиз хандон отиб кулиб юборгандик.\nЎша йилнинг 27-28 декабрь кунларида «Халқлар дўстлиги» санъат саройида Ҳожибой Тожибоевнинг концерт дастури бўлиб ўтди. Концертда Ҳожибой аканинг энг яқин қадрдонларидан бири ёзувчи Ашурали Жўраев саҳнага чиқиб, Парижда чоп этилган журнални кўрсатиб, Ҳожибой Тожибоевни Парижда ҳам танишади, деганда бутун зал гулдурос қарсакларга тўлиб кетганди. Биз ўшанда бу концерт, Ҳожибой аканинг сўнгги дастури эканлигини билмасдик.


Юлдуз Усмонова президент сайловида кимга овоз беришини айтди - XABAR.INFO\nЮлдуз Усмонова президент сайловида кимга овоз беришини айтди\nЎзбекистон халқ артистлари Юлдуз Усмонова, Озодбек Назарбеков, хонанда Бунёдбек Саидов ҳамда яна бир неча санъаткорлар Марказий Осиё давлатлари раҳбарларининг навбатдаги Маслаҳат учрашувининг бадиий қисмида чиқиш қилиш учун Туркманистонда бўлиб турибди. Бунёдбек Саидов Instagram саҳифаси орқали жонли эфир ташкиллаштириб, кузатувчиларини Юлдуз Усмонова билан юзлаштирди. Жонли эфирда Юлдуз Усмонова ижтимоий тармоқ фойдаланувчиларини қизиқтирган саволларга жавоб берди, шунингдек, улар сўраган қўшиқларни ҳам куйлаб берди. Ўзбекистон халқ артисти ўз навбатида кутилаётган президентлик сайловларида кимга овоз бериши ҳақида ҳам гапириб ўтди.\n«Мен бу борада бир нарсани айтиб қўяй. Пружинани босиб-босиб, қўйиб юборсанг, у узоққа отилиб кетади. Мана ҳозир тобора ривожланяпмиз, балки Ўзбекистон учун яшаб ўтган кунларимиз керак бўлгандир. Ҳозир бизда шунақа ўсиш кетяпти, ҳамма жой чиройли, одамлар эркин, улар нима ўйлашидан, қандай фикр билдиришдан қўрқмаяпти. Бу жуда яхши. Ҳақиқатан ҳам, ҳаммаси яхши. Агар пахта қўя олганимда, қалинидан қўярдим.\nШунчаки, Аллоҳ ризолиги учун миннатдорчилигимни айтмоқчиман. Менга энди ишонмайсизлар, агар Аллоҳга ҳам ишонмасанглар, ўзларинг биласизлар. Пошшойимизга миннатдорчилик билдирмоқчиман. Дуоларимда шу одам. Ҳожи ота, ҳожи оналар, ҳожи ака, ҳожи опалар, қизларимиз бор ибодатдаги — ҳаммаларинг дуо қилинглар. Шу одам мана шу кетишда уёқ-буёққа бурилмай, мана шундай кетаверсинлар. Демократиямиз шундай кетаверсин.\nМен шундай қўрқаман бузилиб қолмасин йўлимиз, машинамиз тормоз олиб, тутаб қолмасин, деб. Ҳозир яхши кетяпмиз. Шунинг учун мана шу сайловда мен шу одам биланман. Жуда яхши одам. Кўз тегмасин! Юртимизга, эркинлигимизга кўз тегмасин, дуо қилинглар. У одамни ҳам дуо қилинглар — пошшойимизни, чарчаб қолмасин. Назар чарчатади. Назар бизни чарчатиб йиқитади-ю, Аллоҳ ёмон кўзлардан асрасин», — дейди Юлдуз Усмонова.\nЮлдуз Усмонова 2018 йилда Ўзбекистон Президенти Шавкат Мирзиёев фармонига мувофиқ «Фидокорона хизматлари учун» ордени билан тақдирланган.\nСиз кутган фото: Элдор Шомуродов янги мураббийи Жозе Моуриньо билан\n«Аралашманг»: Россияда бўлиб турган Ўзбекистон фуқаролари диққатига!


«Қора асал – пад ва шудринг суви – Tadbirkor-Fermer\n«Қора асал – пад ва шудринг суви\nУсимликлар ажратган шарбатдан ташқари арилар уяларига шира капалаги ажратган ширасимон ахлат суюклигини усимлик баргларидан тўплаб олиб келадилар. Чунки шира капалаги усимлик баргини истеъмол килганда унинг таркибидаги суюклиги билан озукланадилар ва уз таналарида сурилмаган мураккаб шакар суюклигини танасидан ахлат сифатида чикариб ташлайдилар.\nШира капалаги липа, эман (дуб), заранг, терак, олча, ёНFОК, смородина, урик, тол кайраюч усимликларига киради ва уша ерда яшаб, дарахт пўстлоғи орасида, куртаги орасида, тухумлари кишлаб чикади ва эрта бахорда яна ривожланади.\nКора асал бошка асалларга нисбатан таркибий тузилиши бошкачарок булиб, унда минерал тузлар, калий ва декстирин моддаси куп булади. Азот моддалари тузлар, декстиринлар куп булгани учун хам кишлаш вактида уларнинг орка ичакларида танага сурилмаган минерал моддалар купайиб кетиши натижасида арилар безовталанадилар, ичи кетади ва халок булишлари мумкин. Ташки куринишидан кора асални бошка асаллардан ажратиш кийин, унинг ранги рангли ва кора булиши мумкин, шунинг учун кишга колдириладиган озукалари таркибини кимёвий анализ килиш керак. Кора асал таркиби жадвалда кўрсатилган. Таркиби буйича кора асал гул асалидан фаркланади ва декстрин моддаси хамда минерал\nтузлардан калий бир оз ортикча БУлади Гул асали ва қopa асал (пад асали) таркиби.\nГул асали Қора асал (пад асали)\n%Хисобида жами ташкил этиладиган қандлар 75 68\nФруктоза 39 37\nГлюкоза 36 31\nСахароза 2 4\nДекстринлар 3,5 11\nАзотли моддалар 1,2 гача 3,5\nКул 0,17 0,7


Самарқанддаги Aшратхона мақбарасини испанияликлар меҳмонхонага айлантирадими? - zarnews.uz\nИжтимоий тармоқларда Туризмни ривожлантириш давлат қўмитаси “бадавлат испанияликлар, яъни “Paradores de turismo de Espana” келгусида меҳмонхонага айлантириш мақсадида Самарқанддаги қадимий Aшратхона мақбарасига даъвогарлик қилаётгани” ҳақидаги хабарлар тарқалди.\nУшбу тарқалаётган хабарлар юзасидан Туризмни ривожлантириш давлат қўмитаси расмий баёнот берди.\nКелтирилишича, «Парадорес» меҳмонхоналар тармоғи тижорий директори Х.Кампос ва унинг ёрдамчиси М.Сотос мамлакатга инвестор эмас, меҳмонхоналар фаолиятини, айниқса, тарихий биноларда меҳмонхона хизматларини йўлга қўйишни ривожлантириш бўйича катта тажрибага эга экспертлар сифатида таклиф этилган. Шунингдек, улар томонидан ҳеч қандай инвестицион таклиф бўлмаган.\nХ.Кампос Туризмни ривожлантириш давлат қўмитаси вакиллари билан учрашув чоғида Aшратхона ва Тошсаройни «Парадорес» модели бўйича меҳмонхоналар яратиш учун салоҳиятга эга архитектура ёдгорликлари сифатида қайд этган. Испания компанияси тажрибасидан фойдаланиб, «Парадорес» моделига мувофиқ келувчи меҳмонхоналарни яратишга доир лойиҳалар ишлаб чиқилган тақдирда Қўмита томонидан аниқ маълумот тақдим этилади.


Seoul Mun – сой бўйида савдо, хизмат кўрсатиш ва кўнгил очиш учун тижорат кўчмас мулкини муваффақиятли уйғунлаштирган маскан. Пойтахт марказидаги Бўрижар каналининг икки қирғоғи бўйлаб 40 000 квадрат метрдан зиёд майдонга эга ушбу лойиҳа 200 дан ортиқ турли ўлчамдаги савдо майдонларини таклиф этади.\nХалқаро етакчи консалтинг компанияси ҳисобланган Knight Frank'нинг мустақил экспертлари кўчмас мулк рентабеллиги бўйича ечимларни ишлаб чиқдилар. Тавсия этилган бешта тоифадаги жойлар тижорат салоҳиятини максимал даражада оширади. Ушбу тасниф лойиҳа ҳудудида тижорат хусусиятларини мунтазам равишда тақсимланишини таъминлайди.\n«Seoul Mun савдо-кўнгилочар маркази бизнеснинг қайси турлари учун мўлжалланган?» - мазмунидаги одатий саволга Dream City Development компанияси қатъий ишонч билан: «Ҳамма турига!» - дея жавоб қайтаради.\nДунёга машҳур брендлар ўз дўконларини очиш учун Seoul Mun'ни танлайдилар. Ўзгача соҳил бўйидаги маскан бизнес, савдо ва хизмат кўрсатиш учун 100 дан ортиқ турли хил вариантларни таклиф этади. Кенг доирадаги савдо майдонлари чексиз имкониятларни тақдим этади.\nБу ерда турли форматга эга умумий овқатланиш нуқталари, fast food зоналари, қаҳвахоналар, қандолат дўконлари, гастро бутиклар, муаллифлик ёки тармоқ ресторанларини ташкил қилиш мумкин. Seoul Mun гўзаллик салонлари, спа салонлар, кимёвий тозалаш масканлари учун ҳам фойдали жойга айланади.\nШунингдек Seoul Mun тижорат кўчмас мулки банк ва молия муассасалари, суғурта компаниялари, халқаро ва маҳаллий ваколатхоналар учун жуда мақбул марказ ҳисобланади.\nТаниқли жаҳон брендларининг йирик show room'лари, кийим-кечак бутиклари, косметика ва парфюмерия, уй буюмлари ва электроника дўконлари, дорихоналарнинг очилиши янада кўпроқ ташриф буюрувчиларни жалб қилади.\nКатта майдонга эга жойларни излаётган: мебел дўконлари, йирик дўконлар, супермаркетлар ва савдо тармоқлари вакиллари учун Seoul Mun'да 1000 квадрат метргача бўлган жойлар мавжуд.\nКинотеатрлар, караоке, болалар майдончалари, квест хоналар, боулинг, болалар учун ўйин майдончалари жойлашадиган жойларга алоҳида эътибор берилган\nSeoul Mun лойиҳасининг бир ёки бир нечта тижорат жойларини сотиб олиб, сиз сармояларингизнинг юқори инвестиция салоҳиятига ва пойтахт марказидаги бизнесингизни муваффақиятли ривожланишига шубҳа қилмайсиз.\nSeoul Mun – бизнесингиз ривожланадиган ҳудуд. Фойдали жойни танлашга шошилинг.\nЯгона маълумот маркази: +998 71 202-22-22


“Солиқ билимлари – болаларга” Республика кўрик-танловига марҳамат!- Kruz.uz\n“Солиқ билимлари – болаларга” Республика кўрик-танловига марҳамат!\n22:52, 31.03.2017 1907 0 Эълонлар\nЎзбекистон Республикаси Давлат солиқ бошқармаси мактаб, колледж ва лицей ўқивчилари ўртасида Республика ўрта-махсус касб-ҳунар таълими бошқармаси ҳамда Халқ таълими вазирлиги билан ҳамкорликда “Солиқ билимлари – болаларга” республика кўрик танловини ўтказади.\n-1-4 синф ўқивчилари учун “Солиқ мавзусининг суратлардаги тасвири”;\n-5-9 синф ўқивчилари учун “Солиқ мавзусининг ҳикояларда акс эттирилиши”;\n-Академик лицей ва касб-ҳунар коллежлари ўқувчилари учун “Ўзбекистон Республикасида солиқ сиёсати” мавзусидаги энг яхши иншо;\n“Солиқлар нимага тўланади ва нималарга сарфланади?” мавзусидаги энг яхши компьютер тақдимоти номинациялари бўйича ўтказилади.


Қуллар нимага калтирайди? / Krasota.uz — электронный женский журнал\nТремор ёки қўллар титраши кўп учрайдиган ҳолат ҳисобланади. Шундай ҳолатда мантиқли бир савол туғилади. Тремор асаб тизими билан боғлиқ эмасми?! Кўпчилик неврологик касалликларда, масалан, Паркинсон касаллигида қўллар титраши характерли белгидир. Шунингдек, тремор энцефалопатиялар ва гормонал ўзгаришлар натижасида ҳам келиб чиқади.\nТреморлар келиб чиқишига кўра қуйидаги турларга бўлинади: асабий тремор, жисмоний тремор, алкоголли тремор.\nБаъзан қаттиқ асабийлашганда, совқотганда қўллар титраши кузатилади. Бундай ҳолатлар оддий ҳаётда кўп учрайди: оғир халталарни кўтариш, турли жисмоний оғир ишларни бажариш, оғриқ синдромлари ҳам қўллар треморини чақириши мумкин. Баъзан қаҳва ишқибозларида қаҳвани ҳаддан зиёд қабул қилиш натижасида безовталик, охир оқибат буларнинг бари треморга сабаб бўлади. Ушбу тремор вақтинчалик бўлиб, зўриқиш бартараф этилгач ўтиб кетади. Мунтазам равишда спиртли ичимликларни истеъмол қилувчиларнинг бармоқлари ҳам беихтиёр титрайдиган бўлади. Тил учи ҳам титрайди. Алкогол асаб тизимини лабил ҳолатга солганлиги боис уларда ушбу ҳолат кузатилади.\nОпубликовано: 06 ноября 2007, 14:23


УНИВЕРСИТЕТ ДОМЛАСИДАН АНОНИМ ПОСТ | Fayzbog.uz\nУНИВЕРСИТЕТ ДОМЛАСИДАН АНОНИМ ПОСТ\n06.11.2017 / Маъмурият /\n(Ушбу постни қайсидир университет домласи фейсбукда қолдирибди. Биз уни таҳрирсиз сизга илиндик. Домланинг аҳволи шу бўлса, улардан таълим олганлардан нимага хафа бўлиш керак?)\n«Хеч кимни Ғийбат қилиш ниятим йўқ, маслахат сўраш учун ёзаяпман… Ўзи Интернетда дийдиё қиладиган одатим ҳам йўқ, лекин шу кунларда ишдаги бўлаётган ҳолатларга ақлим етмаяпти (олдинлари ўзимга олмасдим негадур хозирда асабим бузилвотти). Хуллас қисқа қилиб ёзишга харакат қиламан… Университетда ишлайман. 80 минут дарс, 10 минут танаффус, шу 10 минутни ҳам 5 минути биринчи гурух чиқиб кетишига, яна 5 минути иккинчи гурух секин кириб жойлашишига кетади. Шу орада тезда буфетга тушиб кружкамга чой солиб чиқдим, дарсни ўз вақтида бошладим, битта талабам доскага чиқиб уйга вазифани топширмокда, қолганлар эшитишмокда, чойимни энди битта хўпламоқчи эдим, эшикни очиб кафедра мудирим қаради. Кўзларини бакрайтириб “ДАРСМИ?” диб сўради (дарслигини жуда яхши билса хам) –“Хаа дарс” дидим манам, — “Ичмен мумкинМАС” диб эшикни ёпдила. Ман ТУШУНМАДИМ нима мумкинмас??? Ман печёнила билан чой ичвотганим йўқку, 1 чашка чойни ўзику, томоқ хўллашга, мисол учун шуни ўрнида 0.5 талик сув бўлганида индамасдику, 0.5 тали сувни хамма жойда хатто мухим сиёсий учрашувларда, конференцияларда, кириш имтихонларида хам столга қўйиладику. Обрўли одам гапираетганда хам тингловчила ичиб ўтиришадику, ёки спикерни ўзи хам ичадику. Баъзи учрашувлада спикер олдига чой қўйишадику, хўплаб хўплаб гапирадику… Ман ўқитувчи бўлганим учун МУМКИНМАСМИ??\nАгар дарсни хали бошламаган бўлсам, каредорда талабаларни куттириб қўйиб ўзим ичкарида чой ичиб ўтирган бўлсам ха ўзимда айб дердим. Ёки баъзи ўқитучиларга ўхшаб туркиядан опкеган нарсамми дарс пайти сотвотган бўмасам, (кафедра мудирамиз ўзлари хам иш вақти кийим кечак опкелиб сотадила) ёки яна бошқалага ўхшаб талабала билан проста гаплашиб ўтирмаяпган бўлсам, шовқин бўмаса, фақат шу 1 хўплам чой бир жиноятми??\nТалабаладан сессия пайти пул йиғволадиган ўқтучилар хам бор, семестр охиридаги дарслада очиқчасига йиғишади, шунақа пайтлада улани эшигини очиб қарамилла кафедра мудиримиз.\nХуллас шу хаёллар миямда айланди. Дарсим тугаганида кафедрага кирсам Ўзлари набираларини опкеб ўтқизиб қўйибдила, лабарант қиз у болача билан компьютер ўйнашвотти.. «ИШМИ БЎТ БОҒЧАМИ???» дигим келди лекин андиша қилиб индамадим. Ман у болачага қаршилигим йўқ ёки мол опкелиб сотишларига хам, дарс пайти ўзлиги тефалда чой қўйиб ичишларига хам қарши эмасман (яна бошқа нарсалани ёзмадим, ғийбат бўмасин), фақат одам ўзи қивотган иши ва бошқаладан талаб қивотган ишлари ўртасида логик баланс бўлиши керемасми??\nДарс сифатига 0.5 сув яхши таъсир қилиб 1ст чой ёмон таъсир қиладими? Кафедра мудирига қайси чегарагача хамма нарса мумкину? Ўқитувчига қайчи чегарагача хеч нарса мумкинмас? Шу нарсалага тушунмадим, илтимос маслахат берила ман қанақилиб шунақа нарсалага асабимни бузмаслигим мумкин?, сани гапин бир нарса диб кетвурими? ёки юзин кўзин димасдан хамма гапни юзига этиб ташими?? Олдиндан рахмат хаммага..\nPS: аноним бўлиб ёзишимдан мақсад ўзимни яшириш эмас, балки кафедрамни оброси учун …»\nHamidullo MuhammadAmin Ogli Kobilov:\nОлдин адабийда ёзишни урганинг ахир сиз университетда домласиз.\nКутарилган мавзунинг долзарблигини каранг! Фикрни ифодалаш усулига тасанно!!\nБир тингга қиммат муаммо\nIflosliklarga qarshiligi yo’q ekan.\nалбатта бу ерда университет домласи чаласаводлигини ва университет савиясини курсатиб қуйибди.


Ўзбекистон Ёзувчилар уюшмаси » Зиё Нажмий. Занжирбанд шеър ((фожиа – фантасмагория))\nАсосий Драматургия Зиё Нажмий. Занжирбанд шеър ((фожиа – фантасмагория))\nЎқилди: 1 228\nЗиё Нажмий 1955 йилда Андижон вилоятида таваллуд топган. Тошкент Давлат унверситетининг филогогия факултетида таҳсил олган.\nЗиё Нажмий “Занжирбанд шеър” ва “Гесубурида ёхуд қирқилган кокиллар” номли пъесалар ва бир қатор телесценарийлар муаллифи.\nДраматургнинг Абдулҳамид Чўлпон ҳаётига бағишланган “Занжирбанд шеър” пьесаси Андижон шаҳат Ёшлар ва болалар театрида муваффақиятли саҳналаштирилган.\nЧ ў л п о н\nЁ ш Ч ў л п о н\nС о л и ҳ а\nА л и ш е р Н а в о и й\nИ л ҳ о м п а р и с и\nФ о и қ а\nЁ ш ш о и р\nЁ ш и ж о д к о р\nЁ з у в ч и\nТ а н қ и д ч и\nН о в в о й қ и з\nБ о й в а ч ч а\nМ у а л л и м\nКўча. Бир оддий одам атрофга қўрқинч билан аланглаб кириб келади. Саҳна ўртасига етай деганда нимадир орқасидан шитирлайди. У чўчиб орқасига қарайди. Яна қўрқа – писа эҳтиёткорлик билан чиқиб кета бошлайди. Шу пайт унинг изини пойлаб келаётган иккинчи одам кўринади. У ўзига хос эпчиллик билан ўзини йўлнинг гоҳ у четига, гоҳ бу четига олиб, биринчи одамга кўринмай, уни пойлаб чиқиб кетади.\nСаҳна ичида Илҳом париси кўринади. У оққушдай енгиллик билан шарқона бир куйга рақс туша бошлайди.\nШу пайт Чўлпон пайдо бўлади. У илҳом парисидан завқланади. Бутун диққати илҳом парисига қаратилган, атрофидаги воқеаларга эътибор қилмайди. Нималарнидир ёзади.\nШу пайт кўчада яна бир одам пайдо бўлади. У билинтирмай Чўлпонни кузатади. Саҳна ўртасига келиб одамлар томонга қараб ички бир ўкинч ва надомат билан ўз-ўзига гапиради.\nМен ҳам шоир, аммо нетай, буларни-\nКўролмайман, кўролмайман бир умр.\nЁнларида доим илҳом париси,\nЁзганлари элга маъқул ҳамиша.\nНе қилайки, матбуотда тинимсиз,\nБосилса-да ёзганларим, эл мени-\nТанимайди, ҳурмат қилмас улардай.\nМен билан халқ ўртасида ғов улар.\nШунинг учун топиб улар айбини,\nФитна билан гумдон қилмоқ истайман!\n(Секин пойлоб саҳнанинг бир четига ўтади. Саҳнага иккинчи одам кириб келади. У ҳам Илҳом парисини кузатаётган Чўлпонга қарайди. Ва аста саҳна олдига келади.)\nЁзувчиман, ёзганларим не сабаб,\nБуларники каби элга маъқулмас.\nБу ҳол менинг ичу-бағрим кемириб,\nЮрагимни ҳасад билан тўлдирди.\nТо Чўлпонни йўлдан йўқотмагунча,\nТинчим бўлмас, тинчим бўлмас сира ҳам.\nАйбни топиб авахтага тиқмасам,\nҲасад ўтим ўчмас ловуллаб.\n(Саҳнанинг яна бир бурчагига бориб пойлай бошлайди. Учинчи одам ҳам киради. У ҳам Чўлпонни кузатади.)\n(Чўлпонни имлаб кўрсатади)\nШоир эмиш, ҳанузгача билмайди\nТанқид қилиб ёзган чиқишларимни.\nБировига жавоб ёзмас, итвачча!\nЎз наздида гўё катта, зўр олим.\nБу ёқдаги одам асло одаммас.\nШундай брплаб бир адабин берайки,\nХалқ душмани бўлиб қолганин билмай қолсин!\n(У ҳам Чўлпонни пойлаб бир четга ўтади. Тўртинчи одам саҳнага кириб келади. У ҳам Чўлпонни кузата бошлайди.)\nКомсомолман, юртнинг келажагиман,\nИжод қилиб элга хизмат қилмоқни-\nХоҳлаб, мен шу Чўлпон деган шоирга,\nШогирд тушдим, аммо унинг Ватанга,\nХиёнатин кўргач, чидолмай қолдим.\nДавримизнинг одамимас бу одам.\nЁт ғояли бу шоирлар дарахтдай ғовлаб,\nКун бермайди сира биздай ёшларга.\nШунинг учун ёлғон гапга чин қўшиб,\nЙўл бўшатай ёруғ куним учун тез.\nБу йўлимда менга тиргак НКВД!\n(Саҳнанинг тўртинчи бурчагига бориб кузата бошлайди. Чўлпон ҳануз Илҳом парисининг ўйинига маҳлиё. Улар тўртта томондан сиқиб кела бошлайдилар. Илҳом париси ва Чўлпон саҳна ўртасида уларга аланглаб туриб қоладилар. Улар тўрттови ваҳимали тарзда қўлларини юқорига чўзиб, Чўлпон ва Илҳом париси устида бирлаштирадилар. Даҳшатли мусиқа янграйди. Чироқ ўчади. Чироқ ёнганда саҳна ўртасида кишанланган Чўлпон ҳолсиз ётгани ҳолда намоён бўлади.)\n(Чўлпон аста бошини кўтаради. Атрофга мажнуннамо боқади. Илҳом парисини излайди. Тополмайди. Қўлларига қарайди. Кишанларга боқади. Кўзларига ишонмайди.)\nЗулмат қаъридаги зах босган кулба…\nНе-не тутқунларнинг сўнгги макони…\nМен – Чўлпон, эл суйган, кўкка кўтарган…\nНаср ва назмнинг содиқ куйчиси…\nБугун ўлимтикнинг ҳиди анқиган…\nЭнг ваҳший қотилга ярашиқ бўлган,\nШу бадбўй кулбада тутқунман наҳот?!…\nШунга лойиқмиди қилган ишларим?!\nНаҳотки кимгадир керак шу қадар,\nМенинг тирик жисмим маҳву сароби…\nЙўқ… Бу бир янглишиш… Машъум бир хато.\nШўрлик пешонамга битилган тақдир!\nҲа, бу чиндан ҳам маъшум мусибат.\nБарча оқилларнинг бошига тушган,\nОлдиндан ўйланган даҳшатли режа…\nАйт, кимсан сен?!…\nАрвоҳимсан ёҳуд шайтонмисан, айт?!…\nАгар Шайтон бўлсанг, Худо ҳаққи, қайт!\nТанлаган йўлингдан қолмагин сира!\nМагар одам бўлсанг ёруғ дунёдан,\nЗабардаст қуролли соқчилар билан,\nЎралган зоғ кирмас ушбу метиндек\nМустаҳкам деворлар ичра қай кучла,\nҚайси йўсин билан кира олдинг сен?!\nМен Гамлет! Дания қиролин ўғли!\nЁ, Раббий! Ақлимни омон сақлагин,\nТирикманми ўзи ёхуд ўликман?!!\nТирик бўлсам, нечун менинг теграмда,\nТирикдай юрибди безовта Руҳлар?!!…\nАқлим танибманки, қувғиндир Руҳим,\nТеграмда қабоҳат ғужғон ўйнайди.\nЮзимга кулишиб боқарлар, аммо\nОртимдан иғво-ю фитналар ясаб,\nМен зиндон деб атаган юртим Даниядан\nАмаким қувғинга олганди бир вақт.\nБугун эса ушбу лахатдай бадбўй,\nЗим-зиё зиндондан, эй Тангрим, мени,\nҚувмоқ истайдилар безовта Руҳим…\nМайли, кетсам кетай бундан нарига!…\nЙўқ, Тангрим!!! Кетмасин! Майли, у қолсин!!!\nФақат у сўзласин яхши кечмишдан.\nКечмишим ҳаммаси алам, изтироб!\nРуҳимга омухта хиёнат заҳри.\nҚалбимнинг ардоғи Офелия ҳам,\nМени тушунмаган! Ожизлик қилган!\nБас! Шундай аҳволда безовта Руҳим.\nҚайси яхши ҳолдан сўзлар бу фурсат?!…\nМуҳаббат… Муҳаббат бор-ку, оламда,\nУнинг такрорланмас илк латофати,\nҲамон жилваланар кўзим ўнгида!…\n(Чироқ ўчади. Мусиқа.)\nЧироқ ёнади. Саҳнанинг иккинчи бир бурчаги ёритилади. Чўлпон олис сафардан қайтиб, қўлида жомадон билан келади.\n(қаттиқ овоз билан)\nАссалому алайкум, бону, бормисиз?!!…\n(Солиҳа ичкаридан чиқади)\nКелдингизми?!… Хуш келибсиз, шоирим!…\n(Бахтиёр ёшлар бир икки қадам босиб бориб, яқин боргач, тўхтаб, аста қўлини узатадилар. Чўлпон Солиҳанинг қўлидан ушлаб бағрига тортмоқчи бўлади.)\nВой, вой, уят, куппа-кундуз куни-я?!…\nСоғинган қалб учун вақтнинг фарқи йўқ,\nАхир тугаб борган сабру қарорим…\n(яна бағрига тортмоқчи бўлади).\n(Ўзини Чўлпоннинг оғушидан қутқариб)\nВой, қўйсангиз-чи, бесабр шоир,\nШунча кунга етган сабру тоқатни,\nБир неча соатга етказинг яна…\nУндан кўра айтинг, фақирангизга –\nНелар келтирдингиз олис ўлкадан?!…\nСовға сўраб чалғитмоқчи бўласиз.\nМайли, совғам аввал ўзим, сўнгра қалбим!…\nСизга бўлган муҳаббатим тотли ҳидини,\nДоим аён айлаб турсин, дея у ёқдан,\nФарангистон боғларининг хушбўй гулларин\nҲиди анқиб турган атрин келтирдим сизга!\n(Солиҳага атирни узатади. У атирни олади.)\nБунча ширин, бунча ёқимли.\nУшбу рўмол жамолингиз номаҳрамлардан\nМен йўқ чоғим паноҳ қилиб турсин ҳамиша…\nШу холосми?!… Бу совғалар камлик қилар.\nҲа, камига мана ўзим садоғаман,\nШирин жоним қурбон бўлсин ўзингизга,\nПорлаб турган чарос каби кўзингизга.\n(яна баттарроқ эркаланиб)\nМолингизу жонингизни қабул қилдим,\nХўш, камига яна нима келтирдингиз?\nРаҳм қилинг бу камтарин қулингизга,\nБорин фидо қилди, ахир, шу дам сизга!\nЙўқ! Борингиз ҳали менга бермадингиз!\nРуҳингиз-чи?!! Уни ҳадя қилмадингиз?!!…\nОооо… Руҳимнинг фидолигин айтай, десам!\nЭҳтиросу завқу шавқдан олдингизда,\nОжиз тилим боғланади, айтолмайман!\nРуҳим ҳолин қалам битган оқ қоғозга!!!\n(Бир варақ қоғозни олиб узатади. Солиҳа олиб ўқий бошлайди. Чўлпон овози, фонда шеър ўқийди.)\nБуни сенинг кўзларингда ўқидим.\nЎқидим-да, истиқболим қушига,\nБинафшалар қулоғимга мадҳингни,\nСўзлаб, сўзлаб чарчадилар, битмади!\nАламзада булбул йиғлаб кечалар,\nЙўлларингда шитир этса тушган барг,\nҚулоғимга мусиқалар келтирур,\nҚачон сенинг мусиқали овозинг,\nСенинг мени суйганингни билдирур…\nЯхши-яхши, лекин бу ҳам кам эрур.\nШафқат қилинг, кўп қийнаманг қулингиз!…\nНечун қийнай?!!! Руҳингиз банд этолмай,\nМинг азобда қийналяпман ўзим ҳам!!!…\nУнда тингланг буни! Балки бу шеърим,\nҚафасдаги қушдай бандингиз бўлган-\nЮрагимни очиқ равшан кўрсатар…\n(Солиҳага иккинчи варақни узатади. У олиб ўқий бошлайди. Фонда Чўлпон ва Солиҳа навбат билан шеър ўқийдилар.)\nЭнг ёруғ юлдуздан сени сўрайман..\nАйтадир, мен уни тушда кўраман.\nТушимда кўраман шунчалар гўзал,\nБиздан-да гўзалдир, ойдан-да гўзал!!!\nБошлай мен ойданда сени сўрмоққа,\nУл-да айтадирки: қизил яноққа,\nУчрадим тушимда, кўмилган оққа.\nМендан-да гўзалдир, кундан-да гўзал.\nЭрта тонг шамоли сочларин ёзиб,\nЁнимдан ўтганда сўраб кўраман.\nАйтади: бир кўриб, йўлимдан озиб,\nТоғу тошлар ичра истаб юраман!\nБир кўрдим мен уни шунчалар гўзал,\nУндан-да сўрайман сенинг тўғрингда.\nАйтадир: бир кўрдим тушдамас, ўнгда,\nИ к к о в и\nУнинг — чун ёнаман, ёниб куйибман,\nБошимни зўр ишққа бериб қўйибман,\nМен суюб… мен суюб… кимни суюбман?!!!\n(Солиҳа жим туриб қолади)\nШеърларим ожиздир, англатмас қалбим…\nАнглатар, англадим ошиқ қалбингиз.\nКўзларим кўрмайдур англаганингиз.\n(Солиҳа секин келиб Чўлпоннинг елкасига бошини қўяди.)\nЧин бирлик шу… ҳақиқий бирлик!…\nИлоҳим бизларни ҳеч айирмасин!!!…\n(Чироқ ёнади. Яна турма намоён бўлади)\nЁ Раббий!!! Ё Раббий!!! Бу қабиҳ дунё,\nРоҳатлари нақадар тубан ва олчоқ,\nБўлиб кўринади менинг кўзимга…\nБу каби лаззатли онлар ташрифи,\nЭсимга солади жирканч кунларни!\nЙўқ… бас энди бу тўғрида ўйлаш!!!…\nШўрлик отам тобутини кузатиб,\nНеобея каби кўзин ёшига,\nҒарқ бўлибон қабристонга борганда\nКийган ковуши ҳали эскирмай туриб,\nОнам наҳот шундай хотин… Ё, Раббий!!!\nАмакимга рози бўлди тегишга.\nАёлларни хиёнат кўчасига,\nАлдаб, авраб олиб кирган ким асли?!\nЕр юзида шундай эркаклар борки,\nУлар учун ҳис-туйғунинг ўзи йўқ.\nБуқанамо бир пода сигир ичра,\nЮрса ҳамки нариги яйлов аро,\nЮрган бошқа бир сигирни кўрган чоғ,\nЗабт этмоқни истайдилар уни ҳам.\nНоввой қизим, дил ардоғим ўшандай,\nБойваччанинг ҳайвоний ҳирсларига,\nҚурбон бўлган эди ўша машъум кун.\n(Бошида сават кўтарган Новвой қиз саҳнанинг бир четида пайдо бўлиб ўта бошлайди. Чўлпон ва Гамлет қоронғуликда уни кузатиб турадилар).\nИссиқ нон, кеп қолинг, оп қолинг!!\n(Остонадан уни чақиради).\nҲой, қизча, кел, қани, нонингни кўрай,\nИссиқми ишқилиб, ҳа яхши, яхши…\nЧошгоҳда зиёфат уюштирамиз.\nШу сабаб нонингнинг барин олурман.\nҚани, кир, киравер, аянглар олур…\n(Новвой қиз ичкарига киради. Бойвачча эшикни ёпиб киради Чўлпон билан Гамлет қоронғу бурчакдан уларни кузатиб туради).\nВой, тегманг! Тегмангиз!… Нима қиляпсиз?!!…\n(Турган жойида изтироб билан).\nАна, у ит итлигин бошлади, Ё, Раб!\nКел, энди, ноз қилма, жоним, бу қадар!\nМен йиллаб кутганман ахир бу кунни!!!…\nҚўйворинг, додлайман, қўйворинг дедим!!!\nДодлайвер, барибир ҳеч ким эшитмас.\n(ичкаридан додлаб бақиради).\nҚўйворинг, одамлар, ёрдам беринглар,\nИнсофсиз! Диёнат борми сизда ҳеч!\n(Ташқарида изтироб билан)\nШер чангали остида ётган оҳуга,\nКим ҳам ёрдам берар жонидан кечиб!\nҚизга ёрдам бермоқ истаган кимса,\nБу иблис қўлида бўлган бойликнинг,\nБўғма илон каби бўғишларига,\nБардош бера олмай ўлиб кетади.\nОйи… Ойиииии…. Ойижоооон!!!….\n(Гамлет тарашадай қотиб қолган. Чўлпон чуқур изтиробда.)\nНоввой қиз!…. Новвой қиз!… Маъсума гўдак!!!\nСен латиф нафосат тимсоли эдинг,\nГул эдинг муаттар, алвон чеҳрали,\nҚалбимнинг суюкли ардоғи эдинг….\n(Ҳолсизланади. Ичкаридан бўшашган Новвой қиз чиқади. Унинг ортидан қўлида сават билан бойвачча чиқади.)\nВой-бу, бўлди энди… Шунга шунчами?\nБас қил! Ма! Ол! Нонингнинг пули!\nБари бир бир куни бошингда бор иш!\nХоҳласанг, бундан сўнг ёмон кўзлардан\nЎзим ҳимоямга оламан сени.\nСен бўлсанг келиб тур, хоҳлаган пайтинг!\n(Новвой қиз силтаниб нари жилади)\nҲа, намунча энди… Осмон узилдими?!…\nШунчаки бир мазза қилдик-да ахир!\nМазза бўлмай ўлсин…\n(Бойвачча кулиб кириб кетади).\nЁ, Раббий! Гуноҳим нимайди менинг.\nСен менга бахш этган ҳусним айбимми?!…\nМен қандай қарайман энди ойнага?!…\nФахр этган чиройим узра чапланган,\nКўринмас балчиқдан ўзимни қандай,\nАввалги покиза, мусаффо ҳолга –\nКелтира оламан энди, эй, Раббим!…\nМени дунёдаги барча нарсадан,\nОртиқ кўриб юрган дилбар йигитниг,\nБиллурдек мусаффо, пок севгисига,\nАйт, қандай ўзимни лойиқ кўраман…\nНочор бандаларинг каби мен энди,\nСўнгги хулосамга бандиман, холос.\n(Новвой қиз йиғлабюгуриб чиқиб кетади. Чўлпон унинг ортидан изтироб билан боқиб қолади).\nАна, ўша буқа!… Бундайлар доим,\nМаъсума, иффатли қизни забт этиб,\nУнинг қалби узра гуллай бошлаган,\nМуҳаббатни хор қилмоқ – чун яшайди!\nЕр юзида қанча-қанча илк севги,\nМана шундай эшаксимон жонзотнинг,\nТуёқлари билан ерга топталди.\nОчилмасдан хазон бўлган бу каби,\nИлк севгилар сағанаси устига,\nИнсоният тортган тупроқ жам бўлса,\nАжабмаски, кўк тоқига етгудай –\nБуюк бир тоғ барпо бўлса ер узра!…\nХўп, у ҳолда менинг онам бегуноҳ,\nБарчасига амаким айблими?!!…\nЙўқ-йўқ! Асло! Айбдордир онам ҳам!!!…\nЎша ифлос амаким таклифини,\nРад этмасдан, ризо бўлган аёл у!\nБу тўғрида илоҳий рухсат билан,\nМенга далил берган отамнинг Руҳи!\nРазолатга далил керак бўлса гар,\n(чўнтагиддан сурат олади)\nМана менинг қўлимдаги ишончли,\nДўстлар берган суйган ёрим сурати.\nШу бўлмаса ишонмасдим мен асло,\nЖондан севган аёлимнинг шаънига,\nДушманларим битган минг-минг бўҳтонга!\nФаришта деб ўйлаганим шунчалар,\nТубанларнинг ичидаги энг тубан,\nҲиссиётнинг қули эканлигини,\nМенга кўрсатувчи очиқ далил бу!\n(Чироқ ўчади.Саҳнада Солиҳани кузатаётган мусиқа муаллими ва Солиҳа пайдо бўлади.Уларни шоир беркиниб пойлайди. Солиҳанинг қўлида дутор бор.) М у а л л и м\nМен жуда мамнунман бугунги дарсдан.\nЯхши ўзлаштира олдингиз уни.\nФақат авж пардани уйда бир карра,\nҚайта ишласангиз кифоя, холос.\nРаҳмат, устоз! Мен ҳам жуда мамнунман!\nХўп, яхши қолинг, майли, мен борай!\nШошманг, яна бир гап! Эртан кун бўйи,\nМен бўшман! Агарда вақтлироқ келиб,\nШу жойда соз чалиш машғулотингиз\nБажарсангиз рости устозингизни –\nБеҳад мамнун қилган бўлар эдингиз!\n(бир оз ўнғайсизланиб)\nАгар сизга малол келмаса, унда,\nКеларман вақтлироқ, чунки ўзим ҳам,\nШоирсиз ёлғизман! Улар сафарда!\nҲа-а! У ҳолда, жуда соз!\nУнда сизни қийнаб бунда чақирмай,\nУйингизга ўзим борсам бўлмасми?!…\nНима десамикин… Майлига, устоз!\nҚай бири сизга маъқул бўлса,\nБу бизга маъқул…\nУнда мен бораман эртароқ, хўпми?…\nМайлингиз устоз. Хайр, яхши қолинг!…\nХайр, яхши боринг, суюкли шогирд…\n(Солиҳа чиқиб кетади. Шоир келади.)\nСалом, салом дўстим! Ишлар зўр-ку-а!?…\nЗўрсиз, аммо қойил, сизга! Тасанно!…\nРаҳмат, раҳмат, ёмон эмас авжимиз!\nҲа, Ҳа-а!… кимсан Чўлпоннинг хотинига,\nМусиқани ўргатувчи аллома,\nЁмон эмас авжим, деса, ё Худо!!!\nАвжим баланд, десам, дунё тамом, денг?!!!\nЙўғей, шоир, бу нима деганингиз?\nМен шунчаки сал камтарлик қилдим-да!\nСиз айтгандай анча баланд авжимиз.\nАммо чатоқ, ростин айтсам, завжамиз.\nБўлар-бўлмас нарсаларга рашк қилиб,\nБир йил аввал ташлаб кетди ношукур!!!\nТушунаман, сизга қийин, муғанний!!!…\nХотинингиз, рости, сизни билмади!…\nКўр бўлади ҳали, мана, кўрасиз!!!…\nКим билади, шоир, балким Худойим,\nАсли мени шундай сўққабош қилиб,\nЯратганми, дейман баъзан ўртаниб!?…\nЭр кишига хотин олиш шарт эмас!\nАйниқса у мусиқадан дарс берса!\nЁнингизда беданадай диккилаб,\nБулбул каби сайраб турса ёш жувон,\nСиз “бўйдоқман” деб юрсангиз, суф сизга!!!\nЭркак зотга ҳеч ярашмас бу қилиқ.\nЭй, қўйингей… ҳазилингиз бор бўлсин!…\nШоир, ахир, биласизку… бу аёл…\nКимсан шоир Чўлпоннинг тан маҳрами…\nҚизиқмисиз, ким бўлса ҳам хотин-да!…\nБилшимча Чўлпон анчадан буён,\nБедаво бир дардга дучор, дейдилар…\nДиабитми?.. Қанд касалми?.. Шунақа…\nСиз биласиз қанд касалли эрлардан,\nАёллари доим куйиб юради…\nЯъни куйиб қўчқоридан, бечора,\nИчи ёниб, ташна юрар, илиқиб.\nПодадаги ҳар қўчқорга кўз сузиб…\nШунақа денг, ўйловдим-а бунча ҳам,\nСерҳаракат суркалмоқда менга, деб…\nҲе, ўйламай ҳар балолар бўлинг сиз.\nБилмайсизми? Ўйчи ўйига етгунча,\nТаваккалчи никоҳ тўйига етади.\nЎйланмасдан орқасидан боринг-да.\n“Сегоҳ” чалиб, “Дугоҳ” айтиб ўйнатиб,\nҚизиғида босиб қолинг темирни.\nЧунки, ўзи фурсат пишган муғанний.\nЧўлпон ҳозир уйда эмас, сафарда!\nБоринг энди, қон босимингиз ошмасдан.\nҲе, ўйланманг, бўлинг, боринг ортидан!\n(Уни туртиб йўлга солиб юборади. Қўйнидан фотоаппаратни чиқариб ортидан кетади. Шу пайт саҳнада қўлида дутор билан Солиҳа пайдо бўлади. Чўлпон ундан юз ўгиради).\nНима бўлди, шоир, нега сиз мендан,\nЮзингизни тескари ўгиряпсиз?…\nНима… мендан хафамисиз, шоирим?!…\nЙўқ, йўқ, ўзим шундай, бир оз чарчадим.\nЧарчадим, денг, унда шу фурсатдаёқ,\nБарча юмушларни тўхтатамиз-да,\nШу чарчоқни ёзмоққа жазм этамиз!\nБиз?!… Ким билан?!…\nЯна ким бор сиз билан?!\nКим бўларди… қўлимдаги дутор-да!\nЯхши ҳамки, мени шундай чолғуга,\nОшно қилиб қўйганингиз, бўлмасам\nСизнинг олис сафарингиз чоғида,\nЁлғизликдан ўлиб қолган бўлардим.\nМен сафарда юрган чоғ…\nСизни овутдими шу дутор?… Наҳот?!…\nБалким билиб-билмай Шайтон измида,\nБошқа бирон кимса овунчоқ бўлиб,\nМенинг йўқлигимни билдирмагандир?…\nВой, бу нима деганингиз, шоирим?!…\nТавба денг-е, Худо ўзи асрасин!\nМен кўз очиб фақат сизни кўрганман.\nСизу чолғу юрагимнинг ҳамроҳи.\nМана, тингланг, шу кунларда устозим,\n“Галдир” куйин чалмоқликни ўргатди.\nҚўшиқ матни ўша сизнинг шеърингиз.\n(Бир жойга ўтириб, “Галдир” куйини чалиб, қўшиқ айта бошлайди.)\nМен дутор билан туғишган кўҳна бир девонаман,\nУл туғишгоним билан бир ўтда доим ёнаман.\nДилларида ғам тўла бечораларга ёрман,\nВақти хуш, ғам кўрмаганлардан тамом безорман.\nМен дуторнинг торларига беркиниб олсам агар,\nПардаларнинг ҳар бири бергай бўлак ғамдан хабар.\nПардалар узра юриб турган одам бармоқлари,\nКўкрагимдан кўп босар шундан бўлар толмоқлари.\nИкки торим қақшатиб бармоқлар ўтса тўхталиб,\nҒамли ун чиқмас ўшал торларда “Галдир” йиғламай,\nЙўқ ишим ҳоким, амалдор, шоҳу ҳоқонлар билан,\nБиргадурман доимо ҳамдард бўлганлар билан.\nАҳли ғамлар мен каби мажнунсифат, галдир бўлар!\nШул сабабдан банданинг номини “Галдир” қўйдилар.\nБас!! Бас қилинг…\nК а т т а Ч ў л п о н\nБас! Бас қилинг…\nБармоғингиз чертмоғидан таралган,\nҲар бир оҳанг юрагимга бир оғу,\nҚани айтинг, сизнинг устозингиз ким?!\nУстозим… Сиз! Яна ўзингиз мени,\nОлиб бориб таништирган созанда.\nЧолғу сирин ўргатувчи муаллим.\nУл зотдан ҳам жуда-жуда мамнунман.\nҲа-а-а… Мамнунсиз… Жуда-жуда мамнунсиз…\nЧунки сизнинг кўнглингизнинг торларин,\nХудди ушбу дуторнинг торларидай,\nЧертган бўлса кўнглингизга хуш ёқиб,\nУнинг ифлос иссиқ бағри ичра сиз,\nҚўй ёғидай эриб кетганингизни,\nСезиб-сезмай қолгандирсиз, малагим?!\nБу не деганингиз, уят эмасми?!…\nУ шунчаки устоз менга шоирим…\nЗиғирча ҳам бошқа туйғу ё истак,\nЙўқдир менинг юрагимда унинг – чун!\nҲа… Сизда йўқ!… Аммо унинг мўридай,\nҚора кўнглин энг чуқур жойларида.\nДунёдаги энг заҳарли илондан,\nЗаҳарлироқ бўлган ана шундай ўй,\nБорлигини билиб қолдим, афсус, кеч!\nБилиб қолдим?!… Ё, тавба-ей, кулгули…\nБўлса бўлар, аммо мен ўз қалбимга,\nЎз севгимга туширмайман зарра доғ!\nБу ёғини гар билмоқчи бўлсангиз,\nСиздан кейин қолсам агар, мабодо,\nТўнингизни тўғри илиб, ҳаммага\nЎша менинг эрим, дея айтаман, ё\nТурмуш қурмай ўтажакман бир умр!\n(Солиҳага қараб изтироб билан)\nБир илтимос, фақат, мени алдаманг!…\nСўзланг энди менга фақат ростини.\nУстозингиз сизга ғараз ниятда,\nБирон бир иш қилганмиди илгари?!…\nШоир, наҳот мени шундай енгилтак,\nХиёнаткор аёл деб ўйлагайсиз?!…\nБилинг, сизга хиёнат қилмоқликдан,\nЎлим афзал эрур менга шоирим!…\nИшқимиз ҳурмати қасам ичаман!!!…\nҚасам ичманг! Акс ҳолда, қасамхўр,\nДеган номни олмаслик – чун ўзингиз,\nЎлдирмоқдан ўзга чора қолмағай!…\nЎз оғзига кучи етмас одамлар,\nАйтган сўзга наҳотки ишонсангиз!!!….\nНима бўлди сизга, ахир, шоирим?!….\nИшонмангиз!… Ишонмангиз, уларга!…\nИшонмайми?!… Хўш… Нимага ишонай?!…\nСизнинг ёлғон, риёларга ўралган,\nГапингизга ишонайму, бўлмаса?!…\nАхир, софман, покизаман, ишонинг!…\nОлдингизда ҳеч гуноҳим йўқ менинг!\nШунақа денг?!… Сиз софмисиз?!…\nВужудингиз биллур каби оппоқми?!…\nМуғаннийнинг ғараз ниятли, ифлос\nКир қўллари сизнинг нозик белингиз,\nҚайириб тортмаганми, сира, ўзига?!…\nШоир… Уят!… Уят!… Уялинг ахир!…\nУят, иффат тўғрисида, илтимос,\nФақат сиз сўзламанг!!! Сўзламанг, зинҳор!…\nФақат меники деб ўйлаганларим,\nБу мушкин сасларнинг ҳидини унинг,\nИфлос димоқлари сезмаганми ҳеч?!…\nШу ол дудоқлардан унинг лаблари,\nЭркалаб бўсалар олмаганми, ҳеч?!…\nЁ, Раббий!!!… Бугун шу ёлғон гапларга,\nЕлкамда бошиму, елкамда қалбим.\nБўла туриб қандоқ ишона олай!…\nЁлғон, бу! Бу туҳмат! Далилсиз бўҳтон!\nҲ-а-а-а-а-а-а-а!!!… Далил керакми, сизга!,,,\nУнда, мана далил, кўриб завқланинг!…\n(Чўнтагидан бир сурат олиб Солиҳага узатади. Солиҳа суратни кўриб, гарнгсиб қолади. Олмоқчи бўлади. Чўлпон бермайди.)\nСурат?!… Йўқ… йўқ… Қандайин сурат?!…\nВой ўлмасам?!… Йўқ… Йўқ…\nРангингиз ўчмасин!… Титраманг!!!… Жоним!!!…\nҲ-а -а -а, бу сурат! У сизнинг қирқта туяга,\nЮк бўлар макрингиз барин мажақлаб,\nҲақиқат ўтида ёқиб ташлайди.\nМенга ҳам бир умр ёруғ дунёда,\nХиёнат борлигин эслатиб турар!\nЁлғон! Бу сурат ҳам сохта бутунлай!\nЁ, Раб! Нима қилай?!… Қайси гуноҳим,\nЭвазига менинг ёлғиз бошимга,\nБунчалик туҳматлар тошин беаёв-\nЁғдириб ташладинг?!… Гуноҳим нима?!…\n(Дод, деб йиғлаб чиқиб кетади. Оғир мусиқа чалинади. Илҳом париси кириб келади. Унинг қанотлари сингган. Нозик қўлларида Чўлпонникидагидай кишанлар. Қадамлари оғир – вазмин. Чўлпон изтироб билан унга боқади.)\n(ички монолог билан)\nА-й-й-й! Фариштам!… Нима бўлди сўйлагин ?!…\nҚани сенинг енгил-енгил учишинг?!\nХаёлимни бир лаҳзада фалакка,\nЕтказгувчи яшин каби кўчишинг?!…\nКим кишанлар солди нозик қўлингга?…\nЛатиф, майин қанотинг ким қайирди?!.\nМени мафтун қилган ойдай ҳуснингдан,\nҚай шафқатсиз бир лаҳзада айирди?…\n(Солиҳа овозида ички монолог билан жавоб беради. Рақсга тушади.)\nБир маккорнинг қилган минг найранги,\nЎткир тиғдай кесди латиф қанотим.\nСевгингизга унинг урган зарблари,\nКишан бўлди менинг нозик қўлимга!\nУнинг отган бўҳтонлари ҳуснимни,\nХира қилди! Чиройимдан айирди….\nУзр, шоир, энди сизни севгининг\nБоғларига бошламоққа ожизман.\n(Оғир юриб чиқиб кетади).\n(Изтироб билан Гамлетга қараб)\nҚай гуноҳим, қайси айбим-чун менинг,\nЮрагимга бу қадар зарб бердилар?!\nНима билан энди ўзим овутай?!\nМажРуҳ дилда ул покиза муҳаббат,\nМадҳиясин қандай куйлайман, дея,\nМосков томон жўнаб кетдим ўша пайт.\nДардманд бўлиб юрсам ҳамки тинмайин,\nКўп асарни ўз тилимга ўгирдим!\nДушманларим иғволардан тўхтамай,\nТинмай фитна ясадилар теграмда!\nЮрагимга зарб устига зарб уриб,\nЗабун қилиб ташладилар Руҳимни!\nЎша чоғлар мен Гамлетга айландим…\n(Гамлет саҳна олдидан юриб ўтиб боради.Чўлпон биргаликда ўқийди. )\nЁ ўлиш, ё қолиш, шудир масала!\nШу дилозор фалакнинг таҳқирларига,\nШикоятсиз, шивасиз чидаб турмоқми?!\nҚурол олиб, Ё енгмоқ, ё, маҳв бўлмоқми?!\nЎлиш… Унутилиш, масала тамом.\nТанамизга ўралган минг-минг ташвишнинг,\nЗанжирин илол абад узди ўлим!\nЗотан дилнинг азамат армони шу-ку!\nЎлмоқ – ғафлат тушида ухламоқ демак!\nТушлар?!… Қандай тушлар у?!… Тушлар эмиш-а?!…\nДунё туйғуларидан тўкилган либос,\nГўрда ечиб олинган бўлса, у ҳолда,\nЎликлар уйқусига кирарми, тушлар?!…\nМана!… Ҳамма сирларнинг ҳикмати шунда!….\nМана, бизнинг ҳаётда ғамларимизнинг\nМуҳлатин йилдан-йилга чўзаётган сир!\nЙўқса, шу киборларниннг жаҳолатига,\nҲокимларнинг жабрига, сохта кибрига,\nШу мунофиқ муҳитнинг айёрлигига,\nБировига ҳасрат ҳам қилолмасликка,\nМуҳаббатнинг хору зор эзилишига,\nМардакларнинг кўзларида ҳар қандай ҳиммат,\nАнойилик саналиб топталишига,\nБутун бу разолатга ким чидарди, ким?!!!…\nВаҳоланки, ханжарнинг битта зарбаси,\nБу мужмал тугунларни ечар кўп осон.\nЎлимдан сўнг у ёқда нелар бўлғуси?\nУ қандай диёрдирки, унга борган кўп,\nАммо ҳануз қайтолган бирор йўлчи йўқ!\nБу ваҳима ром этар иродамизни,\nНомаълум бир диёрга қочишдан кўра,\nБизга таниш балога бўламиз рози!…\nБўламиз рози? Ҳа! Бўламиз рози…\nЙўқ, мен эмас, улар рози бўлдилар!\nҲатто, хиёнатга қўл урдилар жим.\nБири ўз устозин, бири ўз дўстин,\n“Замона зайли”, деб сотиб юборди.\nМен ҳам шу риёкор зотларга ўхшаб,\nОқни қора десам кўзим чирт юмиб,\nАйшу фароғатда ўтарди куним…\nАммо қиёматда Тангрим қошида,\nБебурд бўлиб сарсон, аросат йўлда,\nҚолиб кетар эди шарманда Руҳим!…\nМени-ку, энди, майли бўлганим бўлди…\nЛек, энди ёзувлар менинг касримга,\nҚариндошларимни тинч қўймас, асло.\nШўрлик пешонамга манфурлар босган,\nҲақорат муҳридан қариндошларим,\nЭркин бош кўтариб юрмоғи қийин…\n(Фойиқа пайдо бўлади).\nФ о й и қ а\nЙўқ, йўқ, ака! Сира сиз ташвиш тортманг,\nҚазо-ю қадарга биз ҳам розимиз!\nСиздек бир шоирни қадрига етмай,\nТурмага ташлаган бебурд кимсалар,\nБизга зулм қилмас, деб, хом хаёл ила,\nУлардан мурувват, шафқат кутмоқлик,\nЧаёндан асални умид қилмоғу,\nИлондан қаймоқни тилашга тенгдир!\nБиз бунга тайёрмиз, ака, ишонинг!\nЖон синглим, Фойиқам, Фойиқабонум,\nҲеч фойдам тегмади акангиз бўлиб,\nЁрдам қилолмадим сизга оғадай!\nЭнди бундан буён ёзган шеърларим,\nУйимиздан чиқиб қолса тинтувда агар,\nСизнинг бошингизга кўп ташвиш ортар.\nШуунинг-чун уларни ёқиб ташлангиз.\nЁқиб ташлаш!… Нима деяпсиз ўзи?!\nНе-не мухлисларнинг қалбида қолган,\nСирли мисраларни, наҳотки, йиғиб,\nЁқиб юбормоқнинг имкони бўлса?!…\nҚалбимиз қаътидан жой олган абад!\nТоки биз тирикмиз, асарларингиз,\nБиз билан яшайди, ҳамиша ҳар вақт!\nЎзингиз биласиз, қанча шеърингиз ,\nМенинг вужудимга айланиб кетиб,\nУмрбод ёд бўлиб кетган-ку, ахир!\nОҳ, синглим, шеърларим сен ҳам унутгин!\nҲеч жойда ўқима уларни ошкор!\nЧунки, ушбу итдай исковуч зотлар,\nАгар билиб қолса менинг ашъорим –\nБирор жойда ёддан ўқиганингни,\nУ ҳолда сенга кўп ёмон бўлади!\nМайли, ёмон бўлсин, майли, майлига!\nБизни ҳам турмага солишсин майли!\nУларнинг қалбига шу таскин берса,\nБизни ҳам сиз билан бирга қийнашсин!\nЙўқ, синглим, бу сўзни зинҳор ва зинҳор,\nОғзингга олмагин бундан кейин ҳеч!\nБу юртда Чўлпонга қариндош бўлган,\nКимсага кун бермас ёвузлар энди,\nШунинг-чун сир сақла менга туғишган,\nСингил эканлигинг бундан сўнг синглим.\nАка! Бас! Сўзламанг бағримни тилиб,\nНаҳотки ўзимнинг жонимни ўйлаб,\nЖисмимдаги жондан, тандаги қондан,\nМен қандай тонаман, акажон, айтинг!\nУндан кўра мен ҳам шулар қўлида,\nЖон таслим қилганим минг марта афзал!\nЙўқ, синглим, ундай дема, пайтлар келар-ки,\nМени оқлайдилар! Улуғлайдилар!\nЎша яхши кунлар келган дамларни,\nКўрмоқ-чун сен албат, яшашинг керак!\nАхир, Сизсиз бизга ўша фахрнинг\nЎша ифтихорнинг не кераги бор.?!!!…\nЖуда кераги бор! Менинг-чун керак!\nИжодимнинг қадр топган кунларин,\nАвлодимдан биров кўрганин билсам,\nЎлган бўлсам шу кун қабрим ичида,\nШодлик ва қувончга тўлиб, хотиржам,\nҚиёматга қадар шодон ётарман!…\nАгар, бирортангиз ўша кунларни ,\nКўрмасангиз, у чоғ изтироб билан,\nОчиқ қолар рўзи қиёматгача,\nДунёга тўймаган иккала кўзим!!!\nДемак, улар ҳукми қатъийми, ака?!…\nҲукм қатъий синглим, шикоят сиғмас!\nКел, энди сен, билан видолашайлик.\nЙўқ ака, сира ҳам ишонгим келмас!\nАхир, нима учун?… Нега, акажон?!…\nМиллатим демаклик айбингизмиди?!…\nЭлни суйганингиз гуноҳингизми?!…\nЮртни куйламоқлик хатойингизми?!…\nНега шундай ёрқин юлдузни улар,\nСўндирмоқ истарлар?!… Эй, Тангрим, нега?!…\nНега бу ватанннинг зукко зотлари,\nДоимо ёвларнинг қўлида бандидир?!…\nНечун бу ўлкада яшаётганлар,\nҲимоя қиломас ўз ўғлонини?!….\nИшонмайман сизнинг ўлишингизга ҳеч,\nЁлғон, денг, жон ака, ёлғон денг, ёлғон!!!…\n(Икки назоратчи Фойиқани судраб олиб чиқиб кетади).\nЎлим ҳақ, жон синглим, на илож, энди?!…\nТақдирга шундай кун битилган бўлса?!…\n(Саҳна ортидан қора кучлар Чўлпоннинг қўл ёзмаларини ёқадилар. Чўлпон ёнаётган қўлёзмаларга қарайди. Ўртанади.)\nАлвидо жигарим қонидан пайдо –\nБўлган мисраларим, алвидо энди!\nСиз асли одамлар кўнглига яқин,\nБўлганингиз учун юртфуруш, олчоқ,\nМанқуртларга сира ёқмагайсизлар!\nКим сизни сақласа, ёхуд ўқиса,\nЁвузлар қаҳрига учраб бир зумда,\nОтилиб кетиши ҳаммага аён.\nШунинг-чун розиман, ёнинг, майлига!…\n(Саҳна ортида аланга пайдо бўлади. Гамлет ёнаётган қоғозлардан бирини олади)\nМуҳаббатнинг саройи кенг экан, йўлни йўқотдим-ку!\nАсрлик тош янглиғ бу хатарли йўлда қотдим-ку!\nҲалокат бўлғусин билмай, қулочни катта отдим-ку!\nАжаб дунё экан бу ишқ дунёси, аё, дўстлар!\nБу дунё деб, у дунёни баҳосиз пулга сотдим-ку!\nКўзимда ёшни жў айлаб, аламлар ичра ботдим-ку?!!\nҚаландардек юриб дунёни кездим топмайин ёрим,\nЯна кулбамга қайғулар, аламлар бирла қайтдим-ку!\nҚуёшнинг нурига тоқат қилолмай ерга ботдим-ку! Ч ў л п о н\nЕрга ботдим-ку…, ерга ботдим…, йўқ, йўқ!\nМен ботмоқни истамас эдим,\nИжод осмонига неча асрлар,\nПорлаш ниятида кўтарилгандим!\nБироқ сотқинликнинг оташ ўтидан,\nПайдо бўлган қуёш кутилмаганда,\nМавҳумлик уфқининг зулмат қаърига,\nМени ботмоқликка мажбур айлади…\nЭй, пирлар! Устозлар! Айтинглар менга,\nМакр ва ҳийладан бинога келган,\nБу қуёш ўзининг уфқига қачон,\nБош қўйиб даф бўлар юртнинг бошидан!\n(Мавҳум хорижий мусиқа бағрини ёриб узоқ-узоқлардан сатода “Сегоҳ” ноласи янграй бошлайди. Қоронғулик бағридаги ҳазрати Ҳизрсифат оқ салла, оқ чопон, яшил чакмон кийиб, қўлида ҳасса тутган Мир Алишер Навоий пайдо бўладилар.)\nН а в о и й\nДаҳр ишидан бунча ўртаб, куйма тез,\nЧун азал олим хору, жоҳил азиз!\nГар жаҳон ёқлар экан зулмни абад!\nМева ерда хору зор, шохча баланд!\nҲазрати Навоий?!… Устози аввал?!…\nЖаҳон ўзига зулмни касб айласа,\nИтнинг боши чиққуси мис тобоққа1\nРазолат ривожда, илм аҳли ранжда!\nТош тоғнинг устида, зар ер остида!\nЁмонлар кўкда-ю, яхшилар пастда.\nБу ҳол бугун эмас, шу чарх кажрафтор,\nЯралган кундан-да такрор ва такрор,\nСайхун суви каби оқиб келади…\nШундан бу фалакнинг ғамхонасини,\nҲасратда мен тубсиз зиндон атадим.\nУнга дил берганни нодан атадим.\nБу чархнинг зиндодин занжири олтин,\nКўзни қамаштриб, ақлинг олади!\nБилиб-билмай, ўзинг ихтиёринг-ла,\nЎзни бу занжирга банд этма асло!\nБари бир кун бу кўҳна олам,\nАйланма занжири ҳар бир кимсани,\nЕр ости қаърига банди этгуси.\nДемак, ўлим асли ҳақ бўлгач, унда,\nЎлмасдан ўзингни ўлдирмоқ нега?!…\nҲа,ҳа! Англадим! “Ҳайрат-ул аброр”!!!\nЯхшилар ҳайрати! Мен суйган “Ҳамса”!\nАфсус ўқий билмас, авлодлар уни!!!…\nЭсимда муборак сатрлар бари…\nБошингга ғам тушса жонинг койитма!…\nБошингга ғам тушса жонинг койитма!\nБир ғамни ўзинг-чун икки ғам этма!\nЎртаниб, жисмингни қийнама ортиқ,\nБу билан яхшилик этмаслар тортиқ!\nДунёнинг ўткинчи ишларин дебон,\nРанж чекиб рангингни қилмагин сомон!…\nЧунки жаҳон боғин вафоси йўқдур,\nҲам умр гулининг бақоси йўқдир!!!…\nВале Тангрим неъматин унутган,\nШукри йўқ банда ул-жинга ҳамтабақ!\nНеъматким, ул нафас ҳар дам тортурсен,\nОлганинг озуқа, чиқмоғи қувват.\nДемак ҳали ҳамон нафас олурсен,\nУнинг шукронасин қачон қилурсен?!…\nА-й-й-й…! Мен ўқиб уқолмаган ношуд бир шогирд!\nА-й-й…! Қадрсиз замонадан қадр истаган,\nОжиз, нурсиз кўзларимда зиё қидириб,\nБу оломон кўзларига нур бўлай, дебон!\nЎзин ўтдан чўққа урган қадрсиз кимса…\nМиллионларнинг орасида ёлғиз парвона…\nОқибатда камситилган одам! Мана, мен кимман!!!…\nЭнди нима қилай, куйсам бефойда,\nДардлашишга деворлар бермаслар изн.\nА-й-й, пирим, ҳазратим, устозим, қуллуқ!…\nТуҳмату хиёнат заҳридан гангиб,\nНуқул суҳбатлашиб ўз-ўзим билан,\nЯратганим кўрсатган йўлни кўрмабман!\nЭмишким, бечора, бир оқил кимса,\nМаҳрига кўп ранжу ситам тушубдир.\nБу бедод фалакнинг зулмин қаранг-ким,\nБу ҳам етмагандек шўрлик бошига,\nТуҳмат тоши тегиб, жазоси, дебон,\nБир қўлин кесмакка амр этмишлар!\nКундаги қўймишлар, қўлин кесмишлар,\nЗулм жон-жонидан ўтибди, лекин,\nУл зот миқ этмабди. Оҳиста бориб,\nКесилган билагин бағрига босиб,\nБоши оққан томон йўл олмиш шўрлик!\nУ ҳолни кузатиб турган бир оқил,\nКўнгли пок бир одам, унинг ортидан,\nБилдирмай йўл олмиш, аста кузатиб!\nУл туҳмат қурбони девонасифат,\nПаришон одимлаб чиқмиш шаҳардан!…\nОлисда кўринган вайронасифат,\nБир кулба томонга йўл олмиш аста!\nХаробат ичида худди унингдек,\nТуҳматнинг касрига қўли қирқилган,\nКўплаб аламзада зотлар бор экан!\nШунгача миқ этмай келагн ул кимса,\nХудди юрагига тиғ санчилгандек,\nКесилган билагин отиб юбориб,\nШеърнинг наърасидек фарёд кўтармиш!…\nУнга қўшилмишлар қолганлар бари.\nАларнинг зоридан, нолаларидан,\nБу ишни билмоққа орзуманд бўлган,\nПисиб ортда келган ҳалиги кимса,\nКўриб бу сингари азабозликни,\nЎз фаросатида хулоса қилмиш:\nЗулмга учраган кимсага фақат,\nУ каби зулмнинг дардини тортган,\nАламкаш зотгина ҳамдард бўлғуси.\nХулоса шул эрур, фоний дунё-чун,\nҒам чекмак ҳақиқий инсон ишимас!\n«Жаҳонга чу йўқтур бақо, эй кўнгул!\nТамаъ қилма ондин вафо, эй кўнгул!»\nЖаҳон недурур, бир улуғроқ кесак,\nЙироқ тортқил сен ул кесакдин этак!…\n(Мир Алишер Навоий чиқиб кета бошлади.)\n«Жаҳон недурур, бир улуғроқ кесак,\nЙироқ тортқил сен ул кесакдан этак!…\nКексасифат сотқин, хиёнатчилар!\nКенг дунёга сиғмас аломатчилар.\nАна, олинг! Сизга шу, баланд, совуқ,\nДевор ортидаги дунёни бердим!\nОлинг!!! Шу бевафо дунё сизники!!!\nМангу ошиқ эдим мен Яратганга,\nҚай чоғ йўлдан оздим:!… Ўзим ҳайронман!\nЭнди ҳожати йўқ пушаймонни ҳам!\nМен энди тайёрман қайси бирингиз,\nАзроил ишини қилсангиз, мана!\nДардли юрагимга ўқ отинг, майли!!!\n(Чўлпон кафтларини деворга уриб таяммум қилади, сўнгра намоз ўқий бошлади. «Халқ душманларига ўлим», «Долой врагам народа!» шиорлари билан ёзувчи, шоир, танқидчи, комсомолшогирди ва бошқалар падо бўладилар.)\nШонли октябрнинг йигирма ёшин,\nНишонламоқ учун барчамиз бугун,\nТайёргарлик кўриб турган бир фурсат,\nОрамизда ҳамон жирканч ўтмишни,\nБуржуйча ҳаётни, пантуркизмни,\nМиллатпарастликни тарғиб қилувчи,\nШум ният, шум қадам, шумғияларнинг,\nБорлиги, минг афсус, мунгли бир ҳолат!\nЯхшиям, партия бизни вақтида –\nСергак турмоқликка ўргатди, йўқса,\nБизга ёт туйғули буржуйча ғоя,\nСутини симирган жосус кимсалар,\nДаҳшатли ўпирилиш содир этарди?!!\nМана, ўшалардан бири, гўёки,\nБегуноҳ, беозор мусича каби,\nҚаршимизда бўйнин эгиб турибди.\nАслида бу одам сиёсий хавфли,\nҒоявий бузғунчи, Руҳоний кўнгил,\nВа бизга билсангиз росмана душман!\nБу кишим тинмасдан ер кўкни мақтар!\nЯнги қурилишнинг ютуқларин кўролмас,\nНегаки, аламзада ул…\nБиз бугун сўнгги бор унинг юзига,\nКимлигин ошкора кўрсатмоқ учун,\nТўпланган эканмиз, менинг фикрим, шу:\nБундай сўқирсифат чиғатойчини,\nКўрарга кўзим йўқ, отарга ўқим!\nКим дўсту, ким душман, энди биламан.\nПролетар шоири ниқоби билан,\nҒоявий қуроли бўлган бу зотга,\nБугун муносибдур энг олий жазо.\nТаниқли шоирнинг қайноқ нутқини,\nҲаяжон-ла тинглаб, ғазабим ошди!\nНегаки, биласиз, ўн йилча аввал,\nЙигирма еттинчи йил эди чоғи…\nИлк бор, Чўлпон киму, қандай шоир у,\nИжодининг салбий томонлари не?\nШулар тўғрисида ҳеч иккиланмай,\n«Қизил Ўзбекистон» да чиқиш қилгандим.\nАфсуски, ўшанда эътибор билан,\nМенинг хулосамга қаралгандайди,\nБизнинг пролетар адабиётин,\nЗарҳал варақлари бу ёт унсурнинг,\nКўнгил оздирувчи, йиғлоқи, ишқий,\nШеърияти билан булғанмасмиди?!…\nАхир, ўн йил аввал айтган сўзларим,\nБугун исботини топди-ку, мана!\nАслида йўқсилларга ҳақиқий душман!\nЙўқса, ёш давлатнинг кўз ўнгимизда,\nКундан – кун равнақи сезилган дамлар,\nНавоий йўлида суяги қотган,\nЁшларни шу йўлга чалғитиб келган.\nҲамон пантуркизм, панисламизм,\nҒояси кўксида армон бўп қотган,\nБу зотлар, Шўронинг нонин ейди-ю,\nҚора мақсадидан сира кечмайди!\nҚани, айтинг дўстлар, бу не деган гап?!\nТузлуққа тупуриш эмасми, ахир!\nНега билиб туриб, бу ҳолга ҳануз,\nБағрикенглик қилиб келамиз, нега!\nЯхшиям толе-ю бахтимиз учун,\nБизни ўйлагувчи буюк доҳий бор!\nБизни ўйлагувчи доҳий бор,\nУ кишининг доно раҳбарлигида,\nБошланган жараён – сиёсий поклаш,\nБиз кутган, истаган улкан иш бўлди!\nХуллас кўп гапирмай хулосам айтсам!\nЧўлпон – халқ душмани! Ҳақиқий душман!\nБундайлардан тезроқ она заминни\nПокласак, эркинроқ нафас оламиз!\nСиёсий шабкўрлик – манфур бир иллат!\nУнинг заҳри ёмон! Ўта зарарли!\nҚаранг-ким, биз суйган ёш давлатимиз,\nЙигирма ёшига етиб кепти-ю,\nҲамон «Ўтган кунлар» деб, феодализмнинг\nБағрида йўқсилни эзиб қақшатган,\nТўралар ҳаёти суйиб куйланса!\nШуям гап бўлди-ю, ахир, ўртоқлар!\nБуюк доҳиймизнинг ҳаммамиз учун,\nИбратли сўзига қулоқ тутинг-а!..\n«Пролетар шоири суратчи эмас,\nСоциал қурилиш ударниги у!\nУ энди тўрадек кабинетдамас,\nКолхозу совхозда, завод фабрика,\nИчинда бўладур ҳамда ҳамиша,\nПромфинплан учун курашар тинмай!»\nХўш энди ҳақиқат қандай, аслида,\nҚандайдир алдоқчи «чиғатойчи» лар,\n«Олтин сарой»чи-ю, «Қизил қалам»чилар,\nЎсаётган бизнинг адабиётни,\nАксиинқилобий мақсад билан,\nОртга сураётир! Мана ҳақиқат!\nБу ҳолга биз бугун бефарқ қарамай,\nБеаёв курашга бел боғламасак,\nБизни кечирмайди келажак авлод!\nЧўлпон деб, аслида вақтни беҳуда,\nЎтказиш не ҳожат?! Масала аниқ!\nЙигирма йил аввал ким бўлган бўлса,\nЙигирма йилдан сўнг ҳам у ўша-ўша!\nСавдойи ишқпараст! Интим қули у!\nНавоий – устози, Ҳайём бобоси!\nБизга ёт кимса у! Тамом, вассалом!\nҲамидни, Уйғунни, Усмон, Ойбекни,\nЧалғитган худди шу. Бунинг устига,\nДоҳий Ленин ишонмаган худога,\nИшонмаслик туйғусида бугун биз,\nАвлодларни тарбияга олган чоғ,\nУстимиздан кулиб юрган одам бу!\nХуллас, халқ душмани Сулаймоновга,\nЭнг олий жазони талаб қиламан!!!\nЁш ўзбек совет адабиётининг,\nЭнг ёш вакилига, яъни менга ҳам,\nБугунги туғёнли анжуман ичра,\nГар изн берсангиз, сўзласам дейман!\n(Сўзла, сўзла, комсомол, деган хитоблар эшитилади).\nНегаки, мен каби, тенгдошларим ҳам,\nМасъулмиз бугунги адабиётга!\nБизнинг илҳомчимиз – доҳиймиз Ленин,\nВа буюк Сталин, мен сизга айтсам!\nБуюк пролетар иш бизнинг мавзумиз!\nТўғри, адашибмиз! Энди англадик!\nЧўлпону Ботулар, Элбек, Фитратлар,\nНавоий, Яссавий, Фурқат, Муқимий,\nБизга ёт туйғуни куйловчи зотлар!\nУлар янги замон шеъриятида,\nАдашиб юрмоғи сира мумкинмас!\nҚандайдир «ойдан-да, кундан-да гўзал»,\nДегувчи сатрлар бизлар учун ёт!\nБиз бугун кунма-кун, дақиқа сайин,\nЎз эркин қўлига киритаётган,\nИшчи-деҳқон учун ижод қиламиз!\nБизнинг устозимиз – доҳиймиз Ленин!\nҲам буюк Сталин! Бошқаси бекор!\nЧўлпондек кимсалар энди биз учун,\nУстозлик қилолмас, қилолмас асло!…\nБиз янги давр учун янги қўшиқлар,\nЯнги дунёқараш ёзамиз энди!\nМана, бир мисолни тинглаб кўринг-а:\n«Ишлар машина, ишлар машина,\nИшларни тишга ташлар машина!\nТиқир-тиқирлаб, ишни зикрлаб,\nХотин-халажни йўқлар машина!\nАйтайми сизга, бу тикиш марши,\nТикинг, тикинг, тикинг қўллар,\nСапчиб, тепчиб тикинглар!\nҚизил аскар чопонига,\nПахта солиб тепчинглар!»\nМана, янги шеъриятнинг янги нусхаси,\nМеҳнат ва ҳурликнинг муқаддас марши!\nБизларга шу керак эмасми, ахир?\nҚандайдир йиғлоқи исломий ғоя,\nСўфий таълимидан нима фойда бор?!\nБиз янги замонни қурар эканмиз,\nЭски унсурлардан озод бўлайлик!\nЧўлпонлар йўқ бўлсин сафларимиздан!\nЙўқ бўлсин, йўқ бўлсин, мангу йўқ бўлсин!\nСўзимнинг сўнгида битта тўртликни,\nШахсий ҳукмим, дея ўқиб бераман!\n«Бизга устоз улуғ Ленин\nЧўлпон бизга устоз эмас!\nХудо деган Чўлпонларни\nБугун ҳеч ким устоз демас!»\n(Қарсаклар. «Халқ душманларига орамизда ўрин йўқ!», «халқ душманларига ўлим!» каби хитоблар янграйди. Бу ҳолни ибодат устида кузатган Чўлпон секин ўрнидан туради. )\nАслида одамзод бу олам аро,\nЙиғлаб туғилади, кетар чоғи ҳам,\nАфсус, надоматда йиғлаб кетади…\nШукур-ким, эй, Тангрим менга ушбу кун,\nКулиб ўлмоқликни насиб айладинг!…\nМен бугун ҳақорат, хўрлик зарбидан,\nТиниқлашган зеҳним, оғриқ қалбимда,\n«Ўзингники ўзагингдан олади»,\nДеган мақол маъносини англадим!…\nҲай, кўзимга қараб бўҳтон тўқувчи,\nКечаги ҳаммаслак, ҳамфикр юртдош!…\nЭй, тор йўлак узра ўз кўзин ўйиб,\nСўқирларча бахт қидирган кечаги шогирд!…\nСизга ачинаман, э-й-й-й-й…. эссиз…. эссиз…\nАна олинг, олинг! Сизга қолди бу бефайз,\nИзингиздан безиб турган шу улкан кесак!\nГарчи бугун жисмимни маҳв этарсиз,\nРуҳим сизни тинчитмагай сира ҳам!\nТаним тупроқ аро қоришар, лекин,\nҲамиша безовта Руҳим юрт узра,\nУнинг озодлигин кутиб учади!\nЎша кун келади! Худо хоҳласа,\nЎшанда балки сиз хижолат бўлиб,\nЮзингиз уятдан қизарган ҳолда,\nТавба – тазарру-ла авлодлар авфин,\nСўраб эгиларсиз ёлғон саждага…\nМен эсам ўшанда, она ватанга,\nСиздан-да қадрли, сиздан-да буюк,\nСуюклик фарзанддек тирик қайтаман.\n(Ўқ овози эшитилади. Чўлпон бир қалқиб олади.)\nЭй, Руҳлар! Қанисиз?!… Мана, тенглашдик!\nЭнди насибамиз Тангри қўлида!…\nМен ҳам яраландим… Мен ҳам ўламан!\nХиёнат алдаган бечора онам!…\nШўрлик қиролича!… Алвидо, Сизга!…\nЭй, сиз! Даҳшатлардан оқарган зотлар!\nБу мудҳиш манзара томошабини!…\nБеайб шаҳид етган танларни кўриб,\nЗабонсиз турганлар! Сиз гувоҳ бўлинг!\nЧунки, сиз хабардорсиз барча сирлардан!\nДемак, вақти келиб биздан норизо,\nБўлганлар олдида бизни оқлайсиз!!!\nБу ёғи бизларга энди сокинлик…\nФақат сокинлик холос…\nДунё борки, кишанланмиш ҳақгўй тил,\nЛек у кишан чириб битар бир кун, бил!\nҲақни куйлаб занжирибанд бўлган шеър\nЕнгилмайди, ҳар доим енгаман дер!!!\n(Туғёнли мусиқа. Илҳом фаришталари, Чўлпон, Гамлет ва Навоий билан арши аъло сари йўл оладилар. Саҳна оқ, яшил, мовий рангларга ўралади.)


11:44 / 11.09.2017\nFitch халқаро рейтинг агентлиги мутахассислари Ўзбекистон банклари давлат капитали билан таъминланганлиги учун, сўмнинг қадрсизланишидан холи деб ҳисоблайди, деб ёзмоқда Kommersant.uz.\nЎзбекистон банкларининг капитали, юқори валюта кредит портфели кўрсаткичлари туфайли, сўмнинг девальвацияси салбий оқибатидан ҳимояланган.\nFitch агентлигининг ҳисоботида қайд этилишича, миллий валютанинг қўққисдан қадрсизланиши, катта ҳажмда АҚШ доллари номиналидаги маблағга эга ҳамда валюта кредитлашда юқори улушга эга банкларнинг капиталига ўртамиёна таъсир кўрсатади.\nЎзбекистоннинг давлат банклари (Ўзсаноатқурилишбанк, Асака, Микрокредитбанк ва Агробанк) мунтазам равишда давлат капитали билан қўллаб-қувватланади. Шунингдек уларга рекапитализация дастурига кўра, Тикланиш ва тараққиёт жамғармаси ҳамда Молия вазирлигидан 500 млн. доллар ва 1,2 трлн. сўм маблағ ажратилган.\n“Катта миқдордаги доллар маблағи давлат банкларида миллий валютанинг келгуси девальвацияси вазиятида капиталнинг рағбатлантирилишини кучайтириши лозим “, — дейди Fitch мутахассислари.\nЭслатиб ўтамиз, жорий йилнинг 5 сентябридан республикада валюта сиёсати либераллаштирилди. Марказий Банк фуқароларга эркин равишда сўм ва хорижий валютани алмаштиришга рухсат берди.\nРасмий курс 1 доллар учун 8100 сўм деб белгиланган. Шу тариқа МБ миллий валютанинг бозор кўрсаткичини расмийлаштирди. “Ўзбекистон ҳаво йўллари”, GM Uzbekistan ва мобил операторлар хизмат хақини фақат сўмда ҳисоблаяпти.\nбанк сўм Fitch девальвация


Франция президенти Малига борди\n04 апрел 2020, Тошкент вақти: 14:29\nФранция Президенти Француа Олланд.\nФранция Президенти Француа Олланд Малига қисқа муддатли ташриф билан борди.\nОлланднинг Малига киритилган француз ҳарбийлари билан учрашиши ва хавфсизликни таъминлаш вазифасини Ғарбий Африка қўшинларига топшириш масаласини муҳокама этиши режаланган.\nМалига ташрифи чоғида Франция президентига ташқи ишлар, мудофаа ва тараққиёт масалалари бўйича вазирлар ҳамроҳлик қилмоқда.\nФрансуа Олланднинг ташрифи Мали шимолида радикал исломчиларни сиқиб чиқариш бўйича Франция қўшинлари етакчилигида олиб борилаётган ҳарбий амалиётлар ниҳоясига етаётган пайтга тўғри келди.\nФранция қўшинлари Малидаги жанговор амалиётларни ўтган ой бошлаган эди.